ΣΩΜΑΤΕΙΟ ΕΡΓΑΖΟΜΕΝΩΝ ΝΟΣΟΚΟΜΕΙΟΥ "ΑΜΑΛΙΑ ΦΛΕΜΙΓΚ": ΔΕΝ ΕΧΕΙ ΤΕΛΟΣ ΑΥΤΟ ΤΟ ΠΑΝΗΓΥΡΙ! ΣΥΝΕΧΙΖΕΤΑΙ Ο ΣΤΡΑΓΓΑΛΙΣΜΟΣ ΣΤΟ ΑΜΑΛΙΑ ΦΛΕΜΙΓΚ!\nΔΕΝ ΕΧΕΙ ΤΕΛΟΣ ΑΥΤΟ ΤΟ ΠΑΝΗΓΥΡΙ! ΣΥΝΕΧΙΖΕΤΑΙ Ο ΣΤΡΑΓΓΑΛΙΣΜΟΣ ΣΤΟ ΑΜΑΛΙΑ ΦΛΕΜΙΓΚ!\nΌσο περνάει ο καιρός, τόσο δυσκολότερο είναι να κρυφτούν τα πραγματικά σχέδια και οι επιδιώξεις Διοίκησης και Υπουργείου για το Νοσοκομείο Αμαλία Φλέμιγκ.\nΘα μπορούσε, ίσως, να ισχυριστεί κάποιος καλόπιστα, πως η πολιτική ηγεσία κάνει ό,τι εκείνη κρίνει πως είναι σωστό και στο τέλος - τέλος δεν είναι παράξενο να υπάρχουν διαφορετικές απόψεις που συγκρούονται. Το σίγουρο είναι πως έχει ξεπεραστεί προ πολλού το στάδιο της "αντιπαράθεσης" απόψεων. Τα εξυφαινόμενα σχέδια οδηγούν τόσο ξεκάθαρα στο στραγγαλισμό, στην κατάργηση και εν τέλει στο λουκέτο για το Νοσοκομείο που δεν υπάρχει πια εύσχημος τρόπος να "σερβιριστούν". Κάθε μέρα που περνάει, η προσπάθεια να καμφθεί η όποια αντίδραση των εργαζομένων και των κατοίκων προσλαμβάνει χαρακτηριστικά κοινής εξαπάτησης και ωμού εκβιασμού (τα κόλπα και η τρομοκρατία για την "αξιολόγηση" είναι χαρακτηριστικα). Εννοείται δε, πως η Διοίκηση σ' όλο της το εύρος, έχει απολέσει προ πολλού κάθε ηθικό έρεισμα, έστω μιας έντιμης και καθαρής αντιπαράθεσης. Η υλοποίηση των μνημονιακών εντολών (και) στην Περίθαλψη δεν σηκώνει αντιρρήσεις.\nΠως αλλιώς για παράδειγμα να ερμηνευτεί η επιμονή τους να "χαρίσουν" το μηχάνημα οστικής πυκνότητας, ύστερα από τρεις αποτυχημένες απόπειρες "αρπαγής" του, την αντίδραση των εργαζομένων και κατοίκων, την παρέμβαση ΑΔΕΔΥ και ΠΟΕΔΗΝ, Δημάρχων, παρατάξεων και κινήσεων πολιτών, βουλευτών, που στο σύνολό τους εκπροσωπούν τη συντριπτική πλειοψηφία του λαού και των εργαζομένων; Μάθαμε πως μετά την παραίτηση των μελών, διόρισε νέα επιτροπή παράδοσης του μηχανήματος. ΒΕΒΑΙΩΣ ΘΑ ΕΧΕΙ ΤΗΝ ΤΥΧΗ ΤΗΣ ΠΡΟΗΓΟΥΜΕΝΗΣ. ΘΑ ΜΕΙΝΕΙ ΣΤΑ ΧΑΡΤΙΑ!\nΑκόμα χειρότερα, όταν η έλλειψη προσωπικού είναι τέτοια που δεν ξέρουμε τη μια μέρα αν θα μπορούμε να κρατήσουμε τα τμήματα ανοιχτά την επόμενη, αν θα μπορέσουμε να "βγάλουμε" την επόμενη εφημερία, η Διοίκηση όχι μόνο δεν φέρνει (ούτε ζητάει) προσωπικό, αλλά κάνει και στοχευμένες μετακινήσεις, είτε προς το Σισμανόγλειο είτε προς άλλα Νοσοκομεία, διαλύοντας σκόπιμα υπηρεσίες και ολόκληρα τμήματα.\nΕντελώς πρόσφατο παράδειγμα η μετακίνηση συναδέλφου από το Ακτινοδιαγνωστικό Τμήμα, ξαφνικά μέσα στον Αύγουστο, με το πρόγραμμα του τμήματος να τινάζεται στον αέρα. Το προσωπικό που απομένει δε φτάνει βέβαια να καλύψει τις βάρδιες με ό,τι αυτό σημαίνει για την ασφαλή λειτουργία και την εξυπηρέτηση των ασθενών.\nΗΤΑΝ ΔΕ ΤΟΣΟ ΕΠΕΙΓΟΥΣΑ Η ΜΕΤΑΚΙΝΗΣΗ ΤΗΣ ΣΥΝΑΔΕΛΦΟΥ, ΜΟΛΙΣ ΕΠΕΣΤΡΕΨΕ ΑΠΟ ΤΗΝ ΑΔΕΙΑ ΤΗΣ, ΠΟΥ Ο ΚΥΡΙΟΣ ΚΟΝΤΟΖΑΜΆΝΗΣ ΤΗΝ ΥΠΕΓΡΑΨΕ, ΛΑΜΒΑΝΟΝΤΑΣ ΥΠ' ΟΨΗ ΑΙΤΗΣΗ ΤΗΣ, ΤΗΝ ΟΠΟΙΑ ΟΜΩΣ ΚΑΤΕΘΕΣΕ ΜΕΤΑ ΤΗΝ ΥΠΟΓΡΑΦΗ ΤΗΣ ΑΠΟΦΑΣΗΣ !\n(ΑΝΑΡΤΗΜΕΝΗ Η ΑΠΟΦΑΣΗ, ΩΣΤΕ ΟΠΟΙΟΣ ΑΜΦΙΒΑΛΕΙ, ΝΑ ΔΙΑΠΙΣΤΩΣΕΙ ΜΕ ΤΑ ΙΔΙΑ ΤΟΥ ΤΑ ΜΑΤΙΑ ΠΩΣ Η ΔΙΟΙΚΗΣΗ ΟΤΑΝ ΕΙΝΑΙ ΙΚΑΝΗ ΚΑΙ ΠΡΟΣΗΛΩΜΕΝΗ ΣΤΟ ΕΡΓΟ ΤΗΣ, ΙΚΑΝΟΠΟΙΕΙ ΤΑ ΑΙΤΗΜΑΤΑ ΥΠΑΛΛΗΛΩΝ ΠΡΙΝ ΑΚΟΜΑ ΚΑΤΑΘΕΣΟΥΝ ΤΙΣ ΑΙΤΗΣΕΙΣ ΤΟΥΣ ΣΤΟ ΠΡΩΤΟΚΟΛΛΟ!\n(Αστειευόμαστε βέβαια, κάποιο ...μπέρδεμα θα έγινε με τις ημερομηνίες! Αλλιώς τι να υποθέσουμε για το ύφος το ήθος και τις...επιστημονικές μεθόδους της Διοίκησης, από πάνω ως κάτω; )\nΌσο για μας, όπως ακριβώς δεν μπορεί να "ξεφύγει" η Διοίκηση από την άγρια πολιτική Κυβέρνησης και Τρόϊκας,έτσι και οι εργαζόμενοι δεν έχουμε εύκολες εναλλακτικές.\nΟΣΟ ΧΤΥΠΟΥΝ ΤΗΝ ΠΕΡΙΘΑΛΨΗ, ΟΣΟ ΚΛΕΙΝΟΥΝ ΝΟΣΟΚΟΜΕΙΑ,\nΟΣΟ ΥΠΟΛΟΓΙΖΟΥΝ ΜΕΙΩΣΕΙΣ ΜΙΣΘΩΝ ΚΑΙ ΑΠΟΛΥΣΕΙΣ,\nΤΟΣΟ ΑΥΞΑΝΕΤΑΙ Η ΥΠΟΧΡΕΩΣΗ ΜΑΣ ΝΑ ΑΝΤΙΣΤΑΘΟΥΜΕ!\nΚΑΤΩ ΤΑ ΧΕΡΙΑ ΑΠΟ ΤΟ ΝΟΣΟΚΟΜΕΙΟ!


Τοπίο θλίψης: Οι πρώτες εικόνες από τις καταστροφές σε χωριά της Εύβοιας, μέσα από 30 καρέ | ΕΛΛΑΔΑ | iefimerida.gr\nΦωτιά στην Εύβοια / Eurokinissi\nΑποκαρδιωτικές είναι οι εικόνες από την Εύβοια από τις περιοχές που πέρασε η φωτιά.\nΚαμένα δάση, σπίτια, περιουσίες. Η eurokinissi έκανε ένα οδοιπορικό στα χωριά της βόρειας Εύβοιας, όπου τις προηγούμενες ημέρες πέρασε η φωτιά, μια φωτιά που εξακολουθεί να καίει και σήμερα, για ένατη ημέρα, με τους πυροσβέστες να δίνουν μάχη με τις αναζωπυρώσεις.\nΟ δήμαρχος Ιστιαίας, Γιάννης Κοντζιάς, εμφανίστηκε σήμερα αισιόδοξος ότι ίσως να τεθούν ολοκληρωτικά υπό έλεγχο τα μέτωπα.\nΣε ό,τι αφορά το τι αφήνει πίσω της αυτή η τρομερή φωτιά της Εύβοιας, μίλησε για ολοκληρωτική καταστροφή.\n«Ο τόπος είναι ρημαγμένος, η κοινωνία έχει καταρρεύσει. Η πραγματικότητα είναι ότι αν η ανασυγκρότηση της Βόρειας Εύβοιας δεν αποτελέσει εθνικό στόχο, αν η βοήθεια και οι κινήσεις από την πολιτεία δεν γίνουν χωρίς εκπτώσεις, τότε οδηγούμαστε προς ολοκληρωτική εξαφάνιση».\nΤραγική είναι και η εικόνα που δίνει το σύστημα Κοπέρνικος. Στη δορυφορική εικόνα που δόθηκε από τα καμένα στη βόρεια Εύβοια το μέγεθος της καταστροφής μοιάζει φοβερό. Σύμφωνα με το σύστημα Κοπέρνικος, η καμένη έκταση στη Βόρεια Εύβοια ξεπερνά τα 507.000 στρέμματα, ενώ υπολογίζεται ότι μπορεί να φτάσει και τα 700.000.\nΟι πρώτες εικόνες από τα καμένα είναι θλιβερές:\nΕΛΛΑΔΑ 11/08/2021 07:29\nΕΛΛΑΔΑ 11/08/2021 14:35\nΕικόνες από τα Ελληνικά\nΕικόνες από την Αγία Αννα:\nΔΙΑΒΑΣΤΕ ΠΕΡΙΣΣΟΤΕΡΑ Εύβοια Φωτιά στην Ευβοια Εύβοιας πυρκαγιά καμένα καμένα σπίτια καμενα αυτοκίνητα


Καμένα μαλλιά; Αφυδατωμένη επιδερμίδα; Ραγάδες; Μυστικό: Βούτυρο ΚΑΡΙΤΕ\nMy Beauty »\nΜαλλια – Μακιγιαζ – Περιποιηση » ΠΕΡΙΠΟΙΗΣΗ-ΜΑΛΛΙΑ\n07/03/2015 · 0 Σχόλια\nΕτικέτες: ΜΑΛΛΙΑ, ΠΕΡΙΠΟΙΗΣΗ, ΣΩΜΑ, ΒΟΥΤΥΡΟ ΚΑΡΙΤΕ\nΤο βούτυρο καριτέ έχει φανατικούς οπαδούς. Είναι βούτυρο ομορφιάς σε μαλλιά και σώμα. Αφήνει μια αισθαντική αίσθηση και λαμπερό αποτέλεσμα. Αναδομεί την επιδερμίδα στο πρόσωπο και το σώμα, αναδομεί επίσης και τα μαλλιά μετά την κούραση από την ηλιακή ακτινοβολία γι αυτό και θεωρείτε εξαιρετικό αντιγηραντικό. Αποτελεί από μόνο του ένα ολοκλρωμένο σύστημα επανόρθωσης και ανανδόμησης της γυναικείας ομορφιάς. Συστήνεται ιδιαίτερα, μετά τη λήξη των θερινών μας διακοπών. Φροντίζει επίσης, τα γερασμένα ταλαιπωρημένα από δουλειές γυναικεία χέρια. Είναι ακόμη μια καλή λύση για έξτρα φροντίδα το βράδυ. Όπως και για φωτεινή ανάλαφρη και αναζωογονητική αίσθηση στα μαλλιά. Προλαμβάνει και θεραπεύει τις ραγάδες σε συνδυασμό με άλλα αιθέρια έλαια. Αλλά πάντα χρησιμοποιείται ως βάση για την αντιμετώπιση της χαλάρωσης στο γυναικείο σώμα. Θεωρείτε από τους επαΐοντες ως δεδομένο και αυτονόητο. Γιατί που θα βρείς καλύτερη φροντίδα; Το βούτυρο καριτέ «φυλάσει» μέσα του 5 διαφορετικά και πολύτιμα φυτικά λιπαρά οξέα,τα οποία και κατακλύζουν το 90% της σύνθεσης του! Τα ευεργετικά αυτά οξέα, χωρίζονται σε στεατικά (Stearic Acid) και ελαϊκά (Oleic Acid) λιπαρά.Αυτή ακριβώς η υψηλή σύνθεση του σε λιπαρά φυτικής σύστασης, δίνει στο βούτυρο καριτέ εξαιρετικές ενυδατικές ιδιότητες. Κυρίως το βούτυρο καριτέ προφυλάσσει και αυξάνει την ελαστικότητα του δέρματος –προσόν ανεκτίμητο για καλλυντικό. Προστατεύει το δέρμα από τις εξωτερικές βλαβερές επιθέσεις, από το κάπνισμα, την ηλιακή ακτινοβολία και τη ρύπανση, χάρη στην παρόμοια δράση του με το πράσινο τσάι! Χαρακτηριστικό είναι, ότι από τις 10 φαινολικές ουσίες που περιέχει το Βουτυρο Καριτέ, οι 7 είναι Κατεχίνες (catechins) οι οποίες εντοπίζονται και στο Πράσινο Τσάϊ.Οι κατεχίνες εκτός από την σύσφιξη και την αναζωογόνηση που προσφέρουν είναι πλέον γνωστό ότι είναι εξαιρετικά αντιγηραντικές, καθώς καταπολεμούν τις ελεύθερες ρίζες. To Βούτυρο Καριτε είναι εμπλουτισμένο με βιταμίνες Ε και Α, γνωστές για την εξασφαλισμένη γήρανση που προσφέρουν. Σύμφωνα μάλιστα με τις τελευταίες έρευνες στον τομέα της αντιγήρανσης, η βιταμίνη Α ιδικά σε συνδυασμό με τη βιταμίνη Ε είναι η μόνη που όχι μόνο μπορεί να σταματήσει τον χρόνο, αλλά και να τον γυρίσει πίσω!! Το μόνο που θα χρειαστείτε είναι υπομονή! Τα λάδια φέρνουν μονιμότερα αποτελέσματα από τα πανάκριβα προϊόντα των μεγάλων εταιρειών ενώ η αλλαγή και η αναζωογόνηση που προσφέρουν δεν έρχεται επιθετικά, αλλά σταδιακά. Η λάμψη και η φροντίδα βέβαια θα φανεί από την πρώτη ώρα όμως ο χρόνος προς τα πίσω, θα γυρίσει μετά από ένα χρόνο εντατικής φροντίδας με το προϊόν σας και θα σας κρατήσει πλήρως υπερήφανη και νέα! Οι βιταμίνες Α και Ε λοιπόν, έχουν αντιμικροβιακή δράση και είναι πολύτιμοι σύμμαχοι της επιδερμίδας στην αντιμετώπιση ερεθισμών, μολύνσεων και εκζεμάτων.Από πού προέρχεται το βούτυρο καριτέ;Το όνομα του προέρχεται από τη Σενεγαλέζικη λέξη ghariti που περιγράφει το δέντρο και η οποία στα Γαλλικά αποδώθηκε ως “karité”.Παράγεται μέσω της επεξεργασίας των καρπών του δέντρου Vitellaria Paradoxa, που φυτρώνει στη Δυτική και Κεντρική Αφρική. Χαρακτηριστικό στην εμφάνιση των καρπών του, είναι ότι μοιάζουν πολύ με τα δικά μας δαμάσκηνα και αυτοί οι καρποί πλέον, παράγονται όταν το δέντρο φτάσει στην ηλικία των 15 ετών. Για την ιστορία, το εμπορευόταν η Αρχαία Αίγυπτος. Το μαρτυρούν σχετικά κείμενα, που περιγράφουν τη μεταφορά του με καραβάνια. Το βούτυρο καριτέ μένει παγωμένο σε θερμοκρασία δωματίου (μέχρι τους 25C) αλλά απλώνεται με ευκολία μόλις έρθει σε επαφή με το δέρμα σας. Αν θέλετε να επιλέξετε βούτυρο καριτέ η να ενημερωθείτε καταναλωτικά, μπορείτε να συνδεθείτε με τον ακόλουθο σύνδεσμο http://www.mystikavotana.gr\nΤα μυστικά της Σέριλ Κόουλ για τέλεια μαλλιά!\nΠώς να κάνετε τα μαλλιά σας κυμματιστά…\nΠροτάσεις για μακιγιάζ


Ο Νίκος Βέρτης αποκλειστικά στα Piperata για τη νύχτα τρόμου στο Ισραήλ – Piperata\nΟ Νίκος Βέρτης αποκλειστικά στα Piperata για τη νύχτα τρόμου στο Ισραήλ\nΗ νύχτα τρόμου στο Ισραήλ με τους συνεχείς βομβαρδισμούς ανάγκασε αρκετούς Έλληνες να επιστρέψουν στην Ελλάδα. Ανάμεσα τους και ο γνωστός τραγουδιστής Νίκος Βέρτης ο οποίος περιγράφει στο Piperata.gr, τις στιγμές αγωνίας που έζησε.\n«Είναι μια εμπειρία που εύχομαι σε κανέναν να μην ζήσει οποιος πει ότι δεν είναι τρομακτικός είναι ψεύτης. Ο ήχος των σειρήνων και η αναχαίτιση των πυραύλων από το Ισραήλ στους Παλαιστινιακούς πυραύλους ήταν κάτι που δεν φανταζόμουν ότι θα ζήσω. Πηγαίνω πολλά χρόνια και θέλω να πω σε εκείνους που δεν έχουν ταξιδέψει η χώρα είναι κάθε άλλο από πολεμική ατμόσφαιρα. Είναι παρά πολλοί οργανωμένοι.\n»Ήμασταν σε ένα εστιατόριο στον 20ο όροφο και με το που χτύπησαν οι σειρήνες , όλοι ήξεραν που θα μας οδηγήσουν. Σε κάθε κτίριο υπάρχει καταφύγιο. Τρομάξαμε παρα πολύ γιατί φυσικά είναι άλλο να το βλέπεις στην τηλεόραση και άλλο μα το ζεις», αναφέρει ο Νίκος Βέρτης.\nTagged:ΒΟΜΒΑΡΔΙΣΜΟΙΒΟΜΒΑΡΔΙΣΜΟΙ ΙΣΡΑΗΛΙΣΡΑΗΛΝΙΚΟΣ ΒΕΡΤΗΣΤΡΑΓΟΥΔΙΣΤΗΣ\nPrevious PostLockdown: Τι αλλάζει από τις 14 Μαΐου – Αναλυτικά τα μέτρα\nNext PostΟργή κατά Χατζηδάκη, μεγάλες πορείες σχεδιάζει το ΠΑΜΕ\nΕστίαση: Προς άνοιγμα Δευτέρα ή Τρίτη του Πάσχα\nΔυτική Φθιώτιδα: Σε ύφεση η φωτιά\nΚουτσολιούτσος: Καταψήφισε την πρόταση εξυγιάνσης της Folli-Follie\nPiperata 23 Μαρτίου 2021\nΖάκυνθος: Συλλήψεις για τη δολοφονία της συζύγου του 54χρονου επιχειρηματία


«Αστέρια» Αντετοκούμπο και Παπανικολάου (pics) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / «Αστέρια» Αντετοκούμπο και Παπανικολάου (pics)\n"Αστέρια" Αντετοκούμπο και Παπανικολάου (pics)\nΣτο ΝΒΑ είναι το Σαββατοκύριακο του All Star Game και ο Γιάννης Αντετοκούμπο και Κώστας Παπανικολάου αγωνίστηκαν στο παιχνίδι που άνοιξε την αυλαία.\nΣτο Rising Stars Challenge Παπανικολάου και Αντετοκούμπο πήραν χρόνο συμμετοχής στην ομάδα των ξένων, η οποία επικράτησε με 121-112 αυτή των Αμερικάνων. Ο φόργουορντ των Μπακς αγωνίστηκε για 25 λεπτά και ήταν εντυπωσιακός αφού έκανε double-dpouble. Ολοκλήρωσε την… παράσταση του με 12 πόντους, 10 ριμπάουντ, 5 ασίστ, 4 κλεψίματα και 2 τάπες.\nΑπό την άλλη μεριά ο Κώστας Παπανικολάου βρέθηκε στο παρκέ για 17 λεπτά και ολοκλήρωσε με 2 πόντους, 3 ριμπάουντ, 3 ασίστ και 2 κλεψίματα.\nΓια την ομάδα των ξένων κορυφαίος ήταν ο Άντριου Γουίγκινς με 22 πότνους, 6 ριμπάουντ και 4 ασίστ, ενώ εξαιρετική παρουσία είχε και ο Ρούντι Γκομπερτ (και αυτός έκανε double-double σκεπάζοντας τα καλάθια) με 18 πόντους, 12 ριμπάουντ και 3 τάπες.\nΓια τους ηττημένους Αμερικανούς ο ΛαΒιν και Ολαντίπο είχαν από 22 πόντους.\nΞένοι: Αντετοκούνμπο 12 (10 ριμπ., 5 ασίστ, 4 κλεψ., 2 τάπες), Μίροτιτς 16, Γκομπέρ 18 (12 ριμπ., 4 τάπες), Γουίγκινς 22 (6 ριμπ., 4 ασίστ), Σρέντερ 13 (9 ασίστ), Ντελαβεντόβα 4, Έξουμ 4, Παπανικολάου 2, Ντιένγκ 14, Μπογκντάνοβιτς 16.


Καημός του Ζεσούς ο Ολυμπιακός! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Καημός του Ζεσούς ο Ολυμπιακός!\nΚαημός του Ζεσούς ο Ολυμπιακός!\nΛίγη ώρα μετά τη μεγάλη νίκη της Μπενφίκα επί της Γιουβέντους στον πρώτο ημιτελικό του Europa League, ο Ζόρζε Ζεσούς στάθηκε για άλλη μια φορά φέτος υπερήφανος και δικαιωμένος ενώπιον των ΜΜΕ στο Ντα Λούζ.\nΟ προπονητής της Μπενφίκα ρωτήθηκε μεταξύ άλλων για το αν αισθάνεται σίγουρος ότι η ομάδα του θα καταφέρει να σκοράρει και στη ρεβάνς του Τορίνο, όπως κάνει μονίμως στα φετινά εκτός έδρας παιχνίδια της σε όλες τις διοργανώσεις.\nΚι ο Ζεσούς δεν έκρυψε πάλι τον καημό του για τον αποκλεισμό από τον Ολυμπιακό: «Κατά 99% μπορούμε να βάζουμε γκολ σε κάθε έδρα. Μόνο στην Αθήνα δεν το κατορθώσαμε…»\nΗ πορεία της Μπενφίκα στη φετινή σεζόν κάνει ακόμα πιο σημαντική την επιτυχία του Ολυμπιακού να τη βγάλει έξω από το Τσάμπιονς Λιγκ, στον όμιλο του περασμένου φθινοπώρου.\nΟι Λουζιτανοί έχουν χάσει ελάχιστες φορές από το ξεκίνημα της φετινής περιόδου και η πιο οδυνηρή ήττα τους ήταν στο Καραϊσκάκη, με το γκολ του Μανωλά και τις επεμβάσεις του Ρομπέρτο.\nΤο πρωτάθλημα στην Πορτογαλία είναι δικό τους, την Πόρτο την πέταξαν έξω από το Κύπελλο πριν από μερικές ημέρες και τώρα έκαναν το μεγάλο βήμα για τον τελικό του Europa League, με το χτεσινό 2-1 επί της Γιουβέντους.\nΤο ότι ο Ολυμπιακός «πέταξε έξω» από το Τσάμπιονς Λιγκ αυτή την εξαιρετική ομάδα είναι το μεγαλύτερο παράσημο της πρόσφατης ευρωπαϊκής παρουσίας του. Πιο φανταχτερό κι από τη νίκη στο Φάληρο κόντρα στη Γιουνάιτεντ. Η ξέφρενη πορεία της Μπενφίκα σε σχέση με τη μίζερη εικόνα της Μάντσεστερ, κάνει σαφή τη διάκριση ανάμεσα στις φετινές… διακρίσεις του πρωταθλητή Ελλάδας.\nΚι ακόμα μεγαλύτερο τον καημό του σπουδαίου Πορτογάλου τεχνικού, ο οποίος την εποχή των αγώνων με τον Ολυμπιακό ήταν στο στόχαστρο των «ειδικών» στην πατρίδα του. Που πλέον έχουν καταπιεί τη γλώσσα τους…


Επιστροφή χρημάτων, Επιστροφή δαπανών ή Αποζημίωση: Israir | AirHelp\nΕπιστροφή χρημάτων και Αποζημίωση: Israir\n«Ζητούμε συγνώμη για την ταλαιπωρία» είναι μια τυπική απάντηση από τις αεροπορικές εταιρείες, όταν μια πτήση καθυστερεί ή ακυρώνεται. Ωστόσο, τουλάχιστον για τις ευρωπαϊκές αναχωρήσεις, ενδέχεται να μπορείτε να διεκδικήσετε αποζημίωση από την Israir για καθυστέρηση ή ακύρωση πτήσης, βάσει του νόμου ΕΚ αριθ. 261. Μπορεί να σας οφείλουν έως και 600 EUR ανά άτομο.\nΚάντε κλικ παρακάτω για να μάθετε πόση αποζημίωση πτήσεων σας οφείλει η Israir και πώς μπορούμε να σας βοηθήσουμε να την αποκτήσετε.\nΑποζημίωση για ακύρωση πτήσης από Israir\nΑν και η Israir δεν αποτελεί ευρωπαϊκή αεροπορική εταιρεία, κάθε φορά που ταξιδεύει στην Ευρώπη οφείλει να συμμορφώνεται με τους ευρωπαϊκούς κανονισμούς. Αυτά είναι καλά νέα για τους επιβάτες που επηρεάστηκαν από ακύρωση πτήσης, καθώς η ακύρωση τελευταίας στιγμής μιας πτήσης που αναχώρησε από την Ευρώπη, ενδέχεται να αντιστοιχεί σε μια εύλογη καταβολή αποζημίωσης από την Israir.\nΜε οποιαδήποτε ακύρωση πτήσης της Israir, θα σας προσφερθεί μια εναλλακτική πτήση για τον προορισμό σας ή πλήρη επιστροφή χρημάτων, αν αυτό προτιμάτε. Αλλά επιπλέον, εάν η πτήση σας ακυρώθηκε λιγότερο από 14 ημέρες πριν από την προβλεπόμενη αναχώρησή σας από κάποιο ευρωπαϊκό αεροδρόμιο, σύμφωνα με τους νόμους της ΕΕ, οι επιβάτες μπορεί να δικαιούνται αποζημίωση έως και 600 EUR ανά άτομο.\nΕάν η Israir ήταν σε θέση να σας προσφέρει μια εναλλακτική πτήση που θα έφτανε σε πολύ παρόμοια ώρα με αυτήν της αρχικής πτήσης σας, δεν οφείλει να σας καταβάλει αποζημίωση. Απαλλάσσεται επίσης από την καταβολή αποζημίωσης, αν υπάρχουν έκτακτες περιστάσεις, που καθιστούν αναγκαία την ακύρωση. Αυτό περιλαμβάνει οτιδήποτε είναι πέρα από τον έλεγχο της αεροπορικής εταιρείας, για παράδειγμα, οι κακές καιρικές συνθήκες, κάποια ιατρική κατάσταση έκτακτης ανάγκης ή κάποιο συμβάν που προκάλεσε αναστάτωση στο αεροδρόμιο.\nΛόγω αυτών των εξαιρέσεων, ο ευκολότερος τρόπος για να ελέγξετε εάν η Israir σάς οφείλει αποζημίωση για ακύρωση πτήσης είναι να χρησιμοποιήσετε το δωρεάν εργαλείο υπολογισμού αποζημίωσης που διαθέτουμε .\nΚαθυστερημένη ή ακυρωμένη πτήση με Israir; Μάθετε αν σας οφείλουν αποζημίωση ύψους έως και 600 EUR\nΑποζημίωση για καθυστέρηση πτήσης από Israir\nΕάν είστε σε μια καθυστερημένη πτήση που αναχωρεί από κάποιο ευρωπαϊκό αεροδρόμιο, αξίζει να ελέγξετε αν η Israir σάς οφείλει αποζημίωση για καθυστέρηση πτήσης. Αυτό συμβαίνει επειδή, σύμφωνα με νόμο της ΕΕ, οι επιβάτες των πτήσεων που καθυστερούν 3 ώρες ή περισσότερο ενδέχεται να δικαιούνται αποζημίωση έως και 600 EUR ανά άτομο από την αεροπορική τους εταιρεία.\nΣημαντική εξαίρεση αποτελούν οι καθυστερήσεις των πτήσεων της Israir που οφείλονται σε έκτακτες περιστάσεις. Αυτές περιλαμβάνουν καταστάσεις που είναι πέρα από τον έλεγχο της αεροπορικής εταιρείας. Συνηθισμένα παραδείγματα αποτελούν οι καθυστερήσεις που οφείλονται σε κακές καιρικές συνθήκες ή σε απεργία του προσωπικού ελέγχου εναέριας κυκλοφορίας. Καθώς η αεροπορική εταιρεία δεν μπορεί να αποτρέψει αυτές τις καθυστερήσεις, δεν οφείλει να καταβάλλει αποζημίωση γι' αυτές.\nΑν όμως η καθυστέρηση οφείλεται σε κάτι που μπορεί να ελέγξει, όπως μια απεργία του προσωπικού της Israir ή ένα ζήτημα συντήρησης, τότε δικαιούστε να υποβάλλετε αίτημα αποζημίωσης για καθυστέρηση πτήσης από την Israir.\nΟ νόμος ΕΚ αριθ. 261, για τα δικαιώματα των αεροπορικών επιβατών στην Ευρώπη, είναι από τους πιο περιεκτικούς νόμους παγκοσμίως. Σύμφωνα με τον νόμο, οι αεροπορικές εταιρείες, όπως η Israir, φροντίζουν ιδιαίτερα τους επιβάτες τους και τους αποζημιώνουν εύλογα όταν τα ταξίδια τους επηρεάζονται από καθυστερήσεις, ακυρώσεις ή υπεράριθμες κρατήσεις πτήσεων.\nΌλοι οι επιβάτες πτήσης που αναχωρεί από ευρωπαϊκό αεροδρόμιο καλύπτονται από τον EΚ αριθ. 261. Ωστόσο, καθώς η Israir δεν αποτελεί ευρωπαϊκή αεροπορική εταιρεία, δεν χρειάζεται να καταβάλλει αποζημίωση σύμφωνα με τον EΚ αριθ. 261, για πτήσεις εκτός Ευρώπης ή ακόμη και για πτήσεις προς την Ευρώπη, εάν το αεροδρόμιο αναχώρησης βρίσκεται εκτός της ΕΕ.\nΠοιες πτήσεις της Israir καλύπτονται από τον ΕΚ αριθ. 261;\nΜέγεθος αποζημίωσης για πτήση της Israir;


Καβγάς κυριών για την τύχη του Ηνωμένου Βασιλείου μετά το Brexit - Europe\nΑρχική Ειδήσεις Europe Καβγάς κυριών για την τύχη του Ηνωμένου Βασιλείου μετά το Brexit\nΠαρ 17 Μαρτίου 2017 13:16 από Αλέξανδρος Κογκόλης\nΛονδίνο κατά Εδιμβούργου\nΦωτιές έχει ανάψει στη Βρετανία η πρόθεση της Σκωτίας να προχωρήσει σε νέο δημοψήφισμα για την ανεξαρτησία. Η πρωθυπουργός Τερέζα Μέι και η επικεφαλής της σκωτσέζικης κυβέρνησης διασταυρώνουν τα ξίφη τους, όχι τόσο για το αν πρέπει να στηθεί κάλπη, αλλά για το πότε πρέπει να στηθεί.\nΤο βασικό επιχείρημα του Λονδίνου είναι ότι οι κάλπες θα πρέπει να στηθούν εφόσον οριστικοποιηθεί η συμφωνία εξόδου της Βρετανίας από την ΕΕ, με το σκεπτικό ότι οι Σκωτσέζοι θα έχουν στη διάθεσή τους όλη την εικόνα για να κρίνουν τι ακριβώς πρέπει να κάνουν. Αυτό σημαίνει ότι η κάλπη δεν πρόκειται να στηθεί νωρίτερα από το 2021.\n«Είναι αντιδημοκρατικό και απαράδεκτο να εμποδίζεται η βούληση των Σκωτσέζων» απάντησε στην Τερέζα Μέι η Στέρτζεον. «Με τη στάση της σφραγίζει τη μοίρα του Ηνωμένου Βασιλείου» συνέχισε.\nΗ Στέρτζεον ξεκαθάρισε ότι θα προχωρήσει τη σχετική νομοθετική πρωτοβουλία στο Κοινοβούλιο της Σκωτίας, όπου το κόμμα της (SNP) δεν έχει την απόλυτη πλειοψηφία, αλλά μπορεί να βρει τις απαραίτητες ψήφους.\nΕπί συνόλου 129 εδρών, το SNP έχει 63 έδρες και η Στέρτζεον ελπίζει στις 6 έδρες των Πρασίνων.\nΕφόσον το Κοινοβούλιο περάσει το σχετικό νόμο, τότε η συζήτηση μεταφέρεται στο Λονδίνο. Η Βουλή των Κοινοτήτων και η Βουλή των Λόρδων πρέπει να δώσουν και πάλι (όπως έγινε το 2014) το «πράσινο φως» για το δημοψήφισμα.\nΕφόσον το Λονδίνο και το Εδιμβούργο συμφωνήσουν νομοθετικά, θα χρειαστούν περίπου 6 μήνες για να συμφωνηθεί το ερώτημα και άλλοι 6 μήνες για την προεκλογική εκστρατεία...\nΗ κυβέρνηση της Τερέζα Μέι ποντάρει σε δύο σημεία: καταρχήν στο γεγονός ότι το κόμμα της Στέρτζεον δεν έχει την απόλυτη πλειοψηφία στην τοπική Βουλή (όπως το 2012), και σε κάποιες δημοσκοπήσεις που δείχνουν ότι οι πολίτες της Σκωτίας, θα ήθελαν να γνωρίζουν τι ακριβώς θα συμβεί στο Ηνωμένο Βασίλειο στη μετά-Brexit εποχή, προτού στηθεί η κάλπη.\n«Η Μέι δεν είναι η 'Σιδηρά Κυρία'. Εδώ μιλάμε για μια κυβέρνηση που είναι σε χάος. Που αλλάζει θέση ανά πάσα στιγμή» είπε η Στέρτζεον.\nΠαρέμβαση στο θέμα έκανε και ο προκάτοχος της Στέρτζεον, ο άνθρωπος που έχασε το δημοψήφισμα του 2014.\nΜιλώντας στους Financial Times, o Άλεξ Σάλμοντ, τάχθηκε κατά της ένταξης της (ανεξάρτητης) Σκωτίας στο Ευρώ, αλλά άφησε ανοικτό το ενδεχόμενο να υιοθετηθεί ένα νέο νόμισμα.\nΟ Σάλμοντ τάχθηκε υπέρ της παραμονής μιας ανεξάρτητης Σκωτίας στην ενιαία αγορά, αναγνωρίζοντας πάντως ότι η περιοχή θα εγκαταλείψει την ΕΕ ως μέρος του Brexit.\nΕτικέτες: πρέπει στέρτζεον έχει σκωτίας στηθεί δημοψήφισμα βουλή τερέζα λονδίνο ακριβώς κυβέρνησης κοινοβούλιο βρυξέλλες ανεξάρτητης κόμμα


Captain's Booty Παίξε online δωρεάν | GameTwist Καζίνο\nΠαίξε τώρα Captain's Booty online δωρεάν!\n4,3/5 (372 Ψήφοι)\nΕμπρός! Ο κουλοχέρης Captain’s Booty φέρνει νέο αέρα στο online καζίνο μας. Αυτός ο κουλοχέρης δεν είναι για αρχάριους, μόνο έμπειροι πειρατές μπορούν σε αυτό το παιχνίδι με 5 γραμμές και 3 τροχούς να φύγουν με γερή λεία. Να θυμάσαι: Αυτό το παιχνίδι έχει ως θέμα τους πειρατές και έτσι έχει τα αντίστοιχα σύμβολα. Τα σύμβολα που φέρνουν τα περισσότερα κέρδη είναι οι δύο πειρατίνες και ακολουθούν ή πυξίδα, δύο σταυρωτά μουσκέτα, ο παπαγάλος και μία μεγάλη συλλογή χρωματιστών πολύτιμων λίθων.\nΟ σκοπός στο Captain’s Booty\nΟ σκοπός σου στο Captain’s Booty online είναι να φέρεις τουλάχιστον 3 ίδια διπλανά σύμβολα από αριστερά προς τα δεξιά σε μία από τις 5 γραμμές. Ο πίνακας με τα κέρδη δείχνει πάντα τα κέρδη για τα αντίστοιχα πονταρίσματα και το πλήθος των γραμμών. Σε αυτό το παιχνίδι όλα τα κέρδη στις γραμμές πολλαπλασιάζονται με τα πονταρίσματα ανά γραμμή.\nΠαιχνίδια μπόνους Κέρδος των 9 πολύτιμων λίθων και παιχνίδι «Ρίσκο»\nΣε όλους τους πειρατές αρέσουν τα κοσμήματα – όσο περισσότερα τόσο καλύτερα. Αυτός ο κανόνας ισχύει και για τον κουλοχέρη της Novoline Captain’s Booty online, αφού αν καταφέρεις να γεμίσεις όλη την οθόνη με 9 χρωματιστούς πολύτιμους λίθους, σε περιμένει μία έκπληξη: Ξαφνικά οι τροχοί γεμίζουν με πυκνό καπνό. Μετά από λίγο αραιώνει η ομίχλη και ένα πειρατικό καράβι με απλωμένα πανιά εμφανίζεται για να χαθεί και πάλι στην καταχνιά και να ελευθερώσει τους τροχούς. Και τότε είναι που γεμίζουν τα σεντούκια σου με θησαυρούς!\nΚάτι άλλο που λατρεύουν οι πειρατές όσο και τα κοσμήματα είναι να παίρνουν ρίσκα. Έτσι το παιχνίδι «Ρίσκο» είναι φτιαγμένο για πραγματικούς πειρατές, προσφέροντας την ευκαιρία να διπλασιάσεις τα κέρδη σου. Στον κουλοχέρη Captain’s Booty online θα το βρεις όμως μόνο αν δεν έχεις ενεργοποιήσει το αυτόματο παιχνίδι. Το κέρδος θα πρέπει να είναι τουλάχιστον 500 φορές ψηλότερο από το συνολικό ποντάρισμα και το υψηλότερο κέρδος στο παιχνίδι «Ρίσκο» είναι 1000 φορές το συνολικό ποντάρισμα.\nΠλαίσιο στο Captain’s Booty\n15 men on a dead man’s chest! Yo-ho-ho and a bottle of rum! Ο εθνικός ύμνος των πειρατών όλου του κόσμου σού δίνει μία ιδέα για έναν κουλοχέρη με χαρακτήρα καλτ. Το παιχνίδι Captain’s Booty έχει ό,τι ζητάει η καρδιά ενός πειρατή (μάλλον εκτός από ρούμι ...): όμορφες πειρατίνες, μουσκέτα, πυξίδες και μία ποικιλία από πολύτιμους λίθους. Πώς αλλιώς θα μπορούσε να είναι: Οι πειρατίνες σού φέρνουν τα μεγαλύτερα κέρδη αλλά και τα άλλα σύμβολα δεν τσιγγουνεύονται καθόλου. Ειδικά οι πολύτιμοι λίθοι θα σου χαρίζουν πολλά, αφού αν εμφανιστούν 9 από αυτούς ξεκινάει το παιχνίδι μπόνους. Πάμε λοιπόν: Ύψωσε την πειρατική σημαία, ζώσου το σπαθί σου, πιες μια γουλιά από την μπουκάλα και ετοιμάσου για μία κερδοφόρα περιπέτεια!\nCaptain's Booty Επισκόπηση\nCaptain's Booty Λειτουργίες\nΔημοφιλές θέμα πειρατών\nΚέρδη 9 πολύτιμων λίθων\nCaptain's Booty Γκαλερί


Παπουτσάκης : Η καθυστέρηση γεννά εύλογα ερωτήματα - Νέα Κρήτη\nΠαπουτσάκης : Η καθυστέρηση γεννά εύλογα ερωτήματα\nΗμερομηνία δημοσίευσης: 14/07/2015, 18:21\nΤελευταία ενημέρωση: 14/07/2015, 18:22\nΤην αντίδραση του μεγαλομετόχου της ΠΑΕ Εργοτέλης Δημήτρη Παπουτσάκη προκάλεσαν τα όσα διαδραματίζονται στο ελληνικό ποδόσφαιρο και σχετίζονται με την μη έκδοση απόφασης στην υπόθεση της Κέρκυρας, την οποία ως γνωστό είχε καταγγείλει η ομάδα του Ηρακλείου για την ύπαρξη παρένθετου προσώπου στη μετοχική της σύνθεση και βέβαια δικαιώθηκε από την Επιτροπή Επαγγελματικού Αθλητισμού που προτείνει στην Πειθαρχική της Σούπερ Λίγκας την αποβολή της από το πρωτάθλημα.\nΤο σκεπτικό όμως δεν έχει παραδοθεί για να δρομολογηθούν οι περαιτέρω ενέργειες, γεγονός που δημιουργεί ερωτηματικά όπως άλλωστε και η αθώωση της Βέροιας από την Επιτροπή Εφέσεων…\nΟ κ. Παπουτσάκης με δήλωση του κάνει σαφές ότι ο Εργοτέληςθα κινηθεί νομικά μέχρι και στα αρμόδια διεθνή δικαιοδοτικά όργανα προκειμένου να διασφαλίσει τα δικαιώματα του ενώ κάνει λόγο και για φήμες των τελευταίων ωρών που οδηγούν σε δικαίωση της ομάδας της Κέρκυρας…\nΑναλυτικά η δήλωση του κ.Παπουτσάκη:\n«Σε προηγούμενη κοινή ανακοίνωση της ΠΑΕ και του ΓΣ ΕΡΓΟΤΕΛΗΣ είχε τονιστεί ότι θα γίνουν όλες οι απαραίτητες ενέργειες για τη διεκδίκηση και τη διαφύλαξη κάθε νόμιμου δικαιώματός μας. Η προσπάθεια αυτή είναι σε πλήρη εξέλιξη. Και εγγυώμαι προσωπικώς ότι θα παραμείνει απολύτως ενεργή μέχρις εξαντλήσεως όλων των δυνατοτήτων που προσφέρει το ελληνικό αθλητικό και όχι μόνο Δίκαιο, καθώς βέβαια και τα αρμόδια διεθνή δικαιοδοτικά όργανα.\nΚαθιστώ σαφές ότι ο ΕΡΓΟΤΕΛΗΣ θα συνεχίσει να διεκδικεί το δίκαιό του απέναντι σε όλους εκείνους που αγνοούν τις αποφάσεις των ανωτάτων αρχών του Επαγγελματικού Αθλητισμού.\nΗ καθυστέρηση που παρατηρείται στην ολοκλήρωση διαδικασιών, οι αποφάσεις των οποίων επηρεάζουν καθοριστικά τη δομή των επαγγελματικών πρωταθλημάτων γεννά εύλογα ερωτήματα.\nΙσχύουν οι φήμες ότι δρομολογείται τις τελευταίες ώρες μια «δικαίωση»;\nΜε ποιες διαδικασίες μπορεί να ανατραπεί μια απόφαση που εκδόθηκε έπειτα από σειρά εκδικάσεων και διεξοδικών συζητήσεων;\nΥπό ποιες προϋποθέσεις φέρονται να έχουν ενημερωθεί οι «καταδικασθέντες» και να ενεργούν ήδη σαν «δικαιωμένοι»;\nΕίναι χρέος μας να προχωρήσουμε μέχρι το τέλος. Η προσπάθειά μας αυτή θα εξαντλήσει κάθε νομικό περιθώριο. Αυτό επιτάσσει η πορεία ενός Σωματείου όπως ο ΕΡΓΟΤΕΛΗΣ, που στα 86 χρόνια ιστορίας του ξεχωρίζει για το ήθος, τις αρχές και τις αξίες του.\nΔημήτρης Απ. Παπουτσάκης».


Οι Νεφέλες και η κρίση | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΚΡΙΤΙΚΗ ΒΙΒΛΙΟΥ Οι Νεφέλες και η κρίση\nΟι Νεφέλες και η κρίση\nMε λένε Σύννεφο\nή Οι άγραφες σελίδες μιας Νεφέλης, Μετάφραση: Γιώργος Μαρκάκης, Πατάκης, Μυθιστόρημα 11+\nπρος τη μεριά του τοίχου. Έτσι,\nη αίσθηση του αδιεξόδου\nτην υλική της υπόσταση».\nΑ.Δ. Απρίλης 1989\nΜε αυτούς στους στίχους της συγγραφέως στην προμετωπίδα του βιβλίου εισάγεται ο αναγνώστης στο ψυχικό τοπίο της ηρωίδας. Η Νεφέλη είναι μια θυμωμένη, απογοητευμένη, απηυδισμένη με όσα συμβαίνουν σπίτι της και στη ζωή της έφηβη. Ο θυμός έχει αιτία. Καθώς ξετυλίγει το νήμα της αφήγησής της, μέσα από το ημερολόγιό της, η Νεφέλη ανατέμνει μια όψη της νεοελληνικής κοινωνίας πολύ γνώριμη. Μια όψη που όλοι έβλεπαν, κανείς δε μιλούσε γι αυτή, αναδείχτηκε όμως σε όλη της τη κούφια μεγαλοπρέπεια τα τελευταία χρόνια, μέσα από τον προβολέα που ονομάσαμε «κρίση». Η φρέσκια, καθαρή, και αιχμηρή σα λεπίδα ματιά της Νεφέλης δεν αφήνει τίποτα να πέσει κάτω. Δεν κρύβει κάτω από το χαλί καμία πτυχή της επιφανειακής «lifestyle» ζωής της οικογένειάς της και του κύκλου της. Αρχίζοντας από το όνομά της κιόλας η ηρωίδα αρχίζει το ξεμασκάρεμα. Πότε γέμισαν οι οικογένειες μικρές Νεφέλες; Ήταν αυτό το σουξέ του «έντεχνου» της εποχής, η Μικρή Νεφέλη, που ξετρέλανε όλες τις μαμάδες και τους μπαμπάδες. Έτσι πιστεύει η Νεφέλη που περιφρονεί το όνομά της και ο,τι αυτό συμβολίζει. Τρεις Νεφέλες υπάρχουν στην παρέα των γονιών τους, με τις οποίες η ηρωίδα είναι αναγκασμένη να κάνει παρέα. Βράζει από θυμό όταν ακούει τις μαμάδες να τους λένε «Πείτε τώρα το τραγούδι σας κορίτσια…». Την άλλη, τη Μαρία Νεφέλη του Οδυσσέα Ελύτη, διόλου δεν την γνωρίζουν. Τα σπίτια τους είναι εμφανώς απογυμνωμένα από βιβλία. Η Νεφέλη το σχολιάζει όπως σχολιάζει με την οξυδερκή ματιά της και την αποτυχημένη επίσκεψη μιας συγγραφέως στην τάξη τους. Τι καλή ιδέα που είχε η καθηγήτριά τους, να φωνάξει τη φίλη της συγγραφέα! Πώς οδηγήθηκε σε τέτοια παταγώδη αποτυχία η επίσκεψη; Μα αφού ούτε τα παιδιά ούτε η ίδια είχαν αναπτύξει καμία σχέση με το βιβλίο, πώς θα μπορούσε να είναι αλλιώς; Αλλά φυσικά η Νεφέλη δε μιλάει έτσι. Μιλάει με τις εκφράσεις της ηλικίας της. Βγάζει στη φόρα την υποκρισία των μεγάλων και αφήνει τον αναγνώστη να βγάλει νόημα. Η ίδια παλεύει να βρει το νήμα, γιατί πίσω από την οργή υπάρχει και ευαισθησία, μια κρυμμένη έφεση για άλλους κόσμους, όπως αυτή εκφράζεται στο πρόσωπο της δασκάλας μουσικής είχε μικρή. Δίπλα της η μικρή της αδερφή και η κολλητή της φίλη χαρίζουν στιγμές συντροφικότητας στην όαση της μοναξιάς της.\nΜέρα τη μέρα στο ημερολόγιο αποκαλύπτεται ένα απόστημα που οδεύει προς τη θραύση του. Ένας πατέρας που χτυπάει τα παιδιά του, ένας πατέρας που κλέβει (εργάζεται στην πολεοδομία) και είναι γνωστός γι αυτό στη μικρή πόλη, μια ντροπή που γίνεται δυσβάστακτη, απειλές, εκδίκηση, ανήθικες προτάσεις και πράξεις…Το σπίτι της Νεφέλης συμπυκνώνει αλλά δεν είναι μόνο του στο δίχτυ αυτό της ηθικής κατάπτωσης που απλώνεται στην πόλη. Ευτυχώς δεν είναι όλοι έτσι, φυσικά. Στο πρόσωπο ενός νεαρού, στο πρόσωπο της Μαρίας Νεφέλης, αυτής της άλλης που αγνοούσαν στο σπίτι της ηρωίδας (στα βιβλία της Δαρλάση είναι συχνά το βιβλίο και ό,τι αυτό συμβολίζει ο φορέας και η ελπίδα της αλλαγής) είναι που θα φανεί μια αχτίδα φωτός. Γιατί η πόλη δεν έχει μόνο διεφθαρμένα γραφεία πολεοδομίας, έχει και βιβλιοπωλεία!\nΧάρη στα ημερολόγια της Νεφέλης έχουμε μια καυστική ανατομία της κοινωνίας του lifestyle εξαιρετικά δυνατή γιατί αφορά τον πόνο και το αδιέξοδο που προκάλεσε η πιο ζοφερή πτυχή της στα παιδιά της. Τόσες σκέψεις γεννά αυτό το βιβλίο, σκέψεις επίκαιρες και διαχρονικές: κι αν η Νεφέλη δε διέθετε αυτό το απόθεμα ευαισθησίας και διάθεσης για κάτι φρέσκο και αληθινό; Αν η οργή και το αδιέξοδο οδηγούσε σε διάθεση για βία; Μήπως δε συνέβη σε κάποια παιδιά αυτό; Πόση κριτική αντέχει να κάνει ένα παιδί στην οικογένειά του χωρίς να διαλυθεί το ίδιο; Τα πρότυπα καταρρέουν στην εφηβεία, έτσι κι αλλιώς. Η αμφισβήτηση των οικείων είναι απαραίτητη για να διαμορφώσεις τη δική σου ταυτότητα. Αλλά είναι άλλο να αμφισβητείς γονείς με αξίες κι άλλο να βλέπεις πως «ο βασιλιάς είναι γυμνός» εντός του.\nΗ Αγγελική Δαρλάση σπούδασε Θεατρολογία (Πανεπιστήμιο Αθηνών), Παραστατικές τέχνες (The Central School of Speech and Drama, Λονδίνο) και παρακολούθησε μαθήματα συγγραφής σε Ελλάδα και Αγγλία. Σκηνοθέτησε θεατρικές παραστάσεις, μεικτά θεάματα, μουσικές συναυλίες και είναι από τα ιδρυτικά μέλη της «ομάδας θέματος Η Άλλη Πλευρά» και της ανεξάρτητης δισκογραφικής εταιρείας «Puzzlemusik». Έχει διδάξει θέατρο και δημιουργική γραφή σε όλες τις βαθμίδες εκπαίδευσης. Τα δυο της μυθιστορήματα Ονειροφύλακες και Τότε που κρύψαμε έναν άγγελο έχουν τιμηθεί με το Κρατικό Βραβείο παιδικής λογοτεχνίας το 2005 και το Βραβείο Κύκλου Ελληνικού Παιδικού Βιβλίου 2010 αντίστοιχα. Έχει γράψει και Το δέντρο που είχε φτερά, ένα εικονογραφημένο διήγημα. Θεατρικά της έχουν επίσης διακριθεί.\nΠροηγούμενο άρθροΣάτιρα και ρεαλισμός\nΕπόμενο άρθροΗ Τέχνη ως αδιαπραγμάτευτη ελευθερία


HDDVD & Blu-ray αναπαραγωγή στο PC – Αφιέρωμα at Wiggler\nHDDVD & Blu-ray αναπαραγωγή στο PC – Αφιέρωμα\nΣε αυτό το post έχει επιχειρηθεί ένα αφιέρωμα στην HDDVD & Blu-ray αναπαραγωγή στο PC. Πιστεύω να το βρείτε ενδιαφέρον! Αναφέρεται τι θα χρειαστεί κάποιος να ξέρει για να μπορει να δει στο PC ή στο media center που έχει HDDVD ή Blu-ray δισκάκια.\nΣίγουρα οι περισσότεροι από σας γνωρίζουν τα καινούρια αποθηκευτικά δισκάκια και διάδοχους του γνωστού DVD, το HDDVD Και το Blu-ray. Οι χωρητικότητες τους είναι 30GB maximum για το HDDVD και 50GB maximun για το Blu-ray. Οι χωρητικότητες αυτές θεωρητικά είναι ικανοποιητικές για να χωρέσουν μια ταινία σε HD ανάλυση. Εκτός όμως από την χωρητικότητα τα 2 formats διαφέρουν και σε άλλα επίπεδα, όπως στο επίπεδο της προστασίας. Ενώ το DVD χρησιμοποιούσε το γνωστό Content Scramble System (CSS), το HDDVD και το Blu-ray χρησιμοποιούν μία 128-bit encryption με το όνομα Advanced Access Content System (AACS). Το Blu-ray όμως εκτός από αυτήν χρησιμοποιεί και άλλα 2 επίπεδα προστασίας το BD-ROM mark και το BD+.\nΑς δούμε όμως περισσότερο αναλυτικά κάποιους όρους προκειμένου να κατανοηθεί περισσότερο η δομή και μορφολογία τους. Αρχικά ξεκινάμε με το HDCP (High-bandwidth Digital Copy Protection). Χοντρικά, είναι ένα σύστημα προστασίας που κωδικοποιεί κάθε pixel καθώς περνα από το PC στην εκάστοτε οθόνη που προβάλλεται. Το HDCP χρησιμοποιείται μόνο σε εισόδους DVI και HDMI. Το HDCP χρησιμοποιείται απαραίτητα από το Blu-ray και το HD-DVD στην περίπτωση που χρησιμοποιείται DVI και HDMI για την προβολή των HD ταινιών. Προσοχή! Το HDCP ΔΕΝ προστατεύει τα δεδομένα της HD ταινίας. Αυτά προστατεύονται όπως προαναφέρθηκε πιο πάνω από το AACS χρησιμοποιώντας το λεγόμενο Advanced Encryption Standard (AES). Το HDCP είναι ο μηχανισμός για φηφιακή μεταφορά ήχου και εικόνας. Είναι δηλαδή κάτι σαν σύνδεσμος που χρησιμοποείται για την προστασία μεταξύ του HD player και της οθόνης/τηλεόρασης. Το ΑΑCS απαιτεί κάθε ψηφιακή συνδεσμολογία που επιχειρίται να προστατεύεται από HDCP.\nΘα αναρωτηθεί κάποιος τώρα φυσιολογικά γιατί αφου το HDCP υπάρχει για ψηφιακή συνδεσμολογία, εγώ δεν μπορώ κάλλιστα χρησιμοποιώντας αναλογικές εισόδους στην οθόνη μου και έχοντας απλά ένα HD player να δω HD ταινίες και να μην ασχολούμαι καθόλου με HDCP; Ο λόγος είναι το ICT (Image Constraint Token). Όταν κάποια ταινία έχει ενεργοποιημένο το ICT τότε αν δεν χρησιμοποιείται HDMI/DVI με HDCP τότε η ταινία γίνεται downscale σε 540p δηλαδή σε περίπου DVD ποιότητα ή ακόμα χειρότερα υπάρχει η δυνατότητα να μη δείχνει τίποτα! Οι σημερινές HD ταινίες δεν χρησιμοποιούν το ICT. Φημολογείται όμος ότι θα αρχίσει να χρησιμοοποείται το 2010.\nΕκτός όμως από το ICT flag υπάρχει και το DOT (Digital Only Token) flag που είναι ένας ακόμη λόγος που πρέπει κάποιος να μην βασίζεται σε αναλογικές εισόδους. Γι’αυτό κάποιος που θα αγοράσει τώρα τηλεόραση ή οθόνη και θέλει να του κρατήσει αρκετά χρόνια καλό είναι να προσέξει να έχει HDMI με HDCP. Σίγουρα είναι σχεδόν αδύνατο να βρεθεί κάποιος να αγοράσει κάποια ότι να ναι μάρκα με HDMI χωρίς HDCP αλλά καλό είναι να το αναφέρω! To DOT αναμένεται το πιθανότερο να ενεργοποιηθεί το 2013.\nΤα drives που έχουν αρχίσει δειλά να κυκλοφορούν για PC μέχρι στιγμής χωρίζονται σε 2 κατηγορίες. Η μία κατηγορία περιλαμβάνει τα drives που απλά διαβάζουν τέτοια δισκάκια και τα players που μπορούν επίσης να γράψουν τέτοια δισκάκια. Αρνητικό μόνο μπορεί να χαρακτηριστεί το γεγονός ότι το πρώτο Blu-ray player για PC που κυκλοφόρησε από τη Sony δεν μπορούσε να παίξει εμπορικές ταινίες. Ευτυχώς όμως μετά από μία καταιγίδα αρνητικών σχολιασμών διορθώθηκε μέσω κατάλληλου firmware patch.\nΑν κάποιος φυσικα χρησιμοποιεί ένα drive μόνο για αποθηκευτικούς λόγους και όχι για αναπαραγωγή εμπορικών ταινιών, δεν θα χρειαστεί τίποτα άλλο σε πρόσθετο εξοπλισμό εκτός από το ίδιο το drive. Το ίδιο συμβαίνει και στην περίπτωση που γράφει δικές του HD ταινίες σε τέτοια δισκάκια. Σίγουρα βέβαια θα χρειαστεί και μια ανάλογη κάρτα γραφικών που μπορεί να σηκώσει την αναπαραγωγή τέτοιων βίντεο όμως αν το βάρος τους δεν το αντέχει ο επεξεργαστής του υπολογιστή. Για παράδειγμα μία κάρτα της NVIDIA με PureVideo HD technology.\nΣτην περίπτωση όμως που κάποιος θέλει να μπορέι να δει εμπορικές HD ταινίες στον υπολογιστή του θα χρειαστεί παραπάνω πράγματα. Την αναπαραγωγή HD ταινιών θα την χωρίσουμε σε δύο κατηγορίες όπως αναφέραμε και πιο πάνω. Η μία είναι η αναλογική που επιτρέπεται ακόμη(μάλλον μέχρι το 2010) και η ψηφιακή. Στην περίπτωση της φηφιακής αναπαραγωγής που μετά το 2010 θα είναι μάλλον η μόνη δυνατή λύση χρειάζονται τα εξής:\n1) Ένα HDDVD ή Blu-ray disc drive που υποστηρίζει AACS που συνοδεύεται από τους ανάλογο μηχανισμούς που επιτρέπουν την αναπαραγωγή content protected ταινιών. Για παράδειγμα το πρώτο Blu-ray drive της Sony δεν παρείχε τα εν λόγω πρόσθετα χαρακτηριστικά.\n2) AACS certified movie player software που επιτρέπει την αναπαραγωγή Blu-ray or HDDVD ταινιών. Γνωστά προγράμματα όπως της CyberLink και της InterVideo προσφέρουν αρχικά ξεχωριστές εκδόσεις που υποστηρίζουν την αναπαραγωγή Blu-ray και HDDVD ταινιών. Οι περισσότερες σημερινές CPUs δεν μπορούν να παίξουν με ευκολία ένα H.264 encoded Blu-ray ή HDDVD.(Δεν έχουν βγει ακόμα δισκάκια που να είναι κωδικοποιημένα έτσι αλλά αυτό δεν σημαίνει ότι δεν θα βγουν στο μέλλον. Τα πρώτα Blu-ray στην πλειοψηφία τους είναι κωδικοποιημένα με MPEG-2 ενώ τα πρώτα HDDVD είναι VC-1. To H.264 είναι ένα νέο standard που δεν έχει χρησιμοποιηθεί ακόμα ευρέως. Μπορεί να παράγει παρά πολύ καλή ποιότητα σε συδυασμό με πολύ καλή συμπίεση. Ο λόγος όμως που χρησιμοποιείται περισσότερο το MPEG-2 είναι ότι χρησιμοποιείται από παλιότερα στα DVD και οι εταιρείες δεν χρειάζεται να κάουν πολλές αλλαγές στην παραγωγή τους.) Έτσι είναι απαραίτητο το software να υποστηρίζει πλήρως hardware accelerated decoding technology, όπως την PureVideo HD της Nvidia.\n3) Μία κάρτα γραφικών που υποστηρίζει High-Bandwidth Digital Content Protection (HDCP) και έχει το ανάλογο logo φυσικά. Φυσικά πρέπει να έχει τους πιο τελευταίους drivers και τα τελευταία patches για το λειτουργικό σύστημα. Αυτό φυσικά σημαίνει Windows XP SP2 με όλα τα updates και τουλάχιστον ATI Catalyst 5.8+ ή NVIDIA ForceWare 77.77+.\n4) Μία οθόνη υπολογιστή που υποστηρίζει HDCP ή φυσικά μία τηλεόραση αν το πάμε σε μία πιο media center κατάσταση!\nΣτην περίπτωση τώρα αναλογικής αναπαραγωγής χρειάζονται λιγότερα πράγματα:\n1) Ένα HDDVD ή Blu-ray drive.\n2) Μία οθόνη/τηλεόραση που να έχει αναλογική είσοδο (π.χ. VGA ή component).\n3) Το HD δισκάκι δεν πρέπει να έχει το ICT flag.\n4) Προσοχή όμως! Αν για παράδειγμα η κάρτα γραφικών σου έχει μόνο ψηφιακή έξοδο και δεν έχεις ένα HDCP μόνιτορ/τηλεόραση τότε απλά δεν θα μπορείς να παίξεις προστατευμένο περιεχόμενο.\nΕιδικότερα ας δουμε κάποιες συνδεσμολογίες και συστήματα και το αποτέλεσμα που θα έχει όσον αφορά την προβολή HD ταινιών:\nα. HTPC & HDTV\nΑν έχεις μία HD τηλεόραση με HDMI με HDCP, και το HTPC έχει επίσης κάρτα γραφικών HDMI-HDCP τότε δεν θα υπάρχει κανένα πρόβλημα.\nβ. CRT & SVGA\nΑν έχεις μία παλιά CRT οθόνη που μπορεί να βγάζει υψηλές αναλύσεις, η κάρτα γραφικών σου έχει HDMI-HDCP ή έχει DVI (και χρησιμοποιείς έναν DVI-SVGA αντάπτορα) τότε δεν θα συναντήσεις κανένα πρόβλημα στην HD αναπραγωγή.\nγ. LCD & DVI\nΑν έχεις μία LCD που έχει DVI αλλά δεν έχει HDCP και κάρτα γραφικών HDMI-HDCP τότε δεν θα μπορείς να δεις ΗD δισκάκια. Αυτό συμβαίνει γιατι το HDDVD/Blu-ray drive απαιτεί HDCP connection και το monitor ενώ είχε ψηφιακή έξοδο δεν ήταν HDCP. Συνεπώς αν έχεις ένα μη-HDCP LCD monitor μόνο με DVI τότε είναι αδύνατον να μπορείς να δεις HD DVD or Blu-ray εμπορικές ταινίες.\nδ. LCD & SVGA / S-Video\nΚανένα πρόβλημα και εδώ. Μπορούμε να δούμε δηλαδή προστατευμένο περιεχόμενο μέσω της αναλογικής συνδεσμολογίας αφού δεν χρησιμοποιείται ακόμη το ICT.\nTags: AACS, Blu-ray, Cyberlink, DOT, H.264, HDCP, HDDVD, hdmi, ICT, InterVideo, MPEG-2, PureVideo_HD, VC-1


Εργασία: Διανομείς φαγητού Αθήνα - Αύγουστος 2020 (Tώρα πρόσληψη!) - Jooble\nΕργασία Διανομείς φαγητού Αθήνα\n...κάποια στάση κοντά στο σπίτι (όπου όμως απαιτείται αυτοκίνητο). Θα θέλαμε επίσης να υπάρχει δυνατότητα να μαγειρέψει κάποιο εύκολο φαγητό σε περίπτωση που δεν υπάρχει κάτι έτοιμο στο σπίτι. Κατά τη διάρκεια των διακοπών Χριστουγέννων και Πάσχα θα χρειάζεται τη μία εβδομάδα...\nΑναζητώ Γηροκόμο στην περιοχή Αθήνα (κέντρο). Οι υπηρεσίες που επιθυμώ είναι Σιδέρωμα, Καθάρισμα, Φαρμακευτική παρακολούθηση, Βοήθεια στο μπάνιο, στο ντύσιμο, Βοήθεια στο φαγητό, Βοήθεια στην τουαλέτα για εσωτερική απασχόληση.\n...για τα παιδιά. Ώστε να φροντίζει τα 2 μας αγόρια ηλικίας 8 και 4 ετών αντίστοιχα. Παραλαβή από το σχολικό τις ίδιες ώρες. Ζέσταμα φαγητού που θα υπάρχει έτοιμο στο σπίτι και βοήθεια στην μελέτη του μεγάλου μας γιου που θα πάει Γ' δημοτικού, π.χ υπαγόρευση της...\nΕνδιαφερομαι για νεαρη κοπελα ή κυρια εως 40 ετων που μενει στην περιοχη ή σε γειτονικη περιοχη, να παραλαμβανει την 8 χρονη κορη μου απο το σχολειο στις 13.15, να ζεσταινει -σερβιρει φαγητο κ να κανουν τα μαθηματα. Αν περισσεψει χρονος λιγο παιχνιδι...εως τις 17.15\n...κυρία για τη φύλαξη παιδίων στην περιοχή της Ελευσίνας , ΔΕΥΤ-ΠΑΡ 13.30-17.30. Συγκεκριμένα η κοπέλα θα υποδέχεται τα παιδιά απο το σχολείο(επιστροφή με σχολικό) , θα σερβίρει το φαγητό τους και θα απασχολεί την 4 χρονη κόρη μας την ωρα που τα αδέρφια της θα μελετούν.\n...Έπισης καθώς έχω 2 παιδιά (ένα κορίτσι στα 16 και ένα αγορι 11) θα χρειαστώ να παίρνει το αγορι από το σχολείο του (που είναι απέναντι από το σπίτι μας) στη 1:15 να του βάζει φαγητό και στις 2:30 να τον αφήνει στη μελέτη του (1 χλμ από το σπίτι μας περίπου). Ευχαριστώ\nΑναζητώ Γηροκόμο στην περιοχή Μεταμόρφωση. Οι υπηρεσίες που επιθυμώ είναι Μαγειρική, Σιδέρωμα, Καθάρισμα, Φαρμακευτική παρακολούθηση, Βοήθεια στο φαγητό, Φυσική άσκηση για εσωτερική απασχόληση.\nΑναζητώ Γηριατρικό νοσηλευτή στην περιοχή Άγιοι Ανάργυροι. Οι υπηρεσίες που επιθυμώ είναι Φαρμακευτική παρακολούθηση, Βοήθεια στο μπάνιο, στο ντύσιμο, Βοήθεια στο φαγητό για μια φορά.\nΑναζητώ Οικιακή βοηθό στην περιοχή Νέα Ιωνία. Οι υπηρεσίες που επιθυμώ είναι Σιδέρωμα, Καθάρισμα, Βοήθεια στο φαγητό για μερική απασχόληση.\n...συνοδεύει στο εξωτερικό, και να την φροντίζει. Αυτοκίνητο απαραίτητο. Χρειάζεται, Βοήθεια στο σήκωμα, μπάνιο, στο ντύσιμο, Βοήθεια στο φαγητό, Βοήθεια στην τουαλέτα, Περπάτημα, Συνοδεία σε εκδηλώσεις και στο εξωτερικό, όπως και φαρμακευτική αγωγή. Οι υπηρεσίες που επιθυμώ...\n...δεδομένου ότι η εργασία μας μπορεί να μας καθυστερήσει. Οι υπηρεσίες που θέλουμε εκτός της φύλαξης είναι ότι αφορά στο παιδί, δηλαδή φαγητό, υγιεινή και καθαριότητα. Η αμοιβή που θα προσφέρουμε είναι μηνιαία και συζητήσιμη και εξαρτάται από την εμπειρία και τις υπηρεσίες...\n...επιτρέπει ο καιρός .όσον αφορά την φροντίδα του παιδιού οι υπηρεσίες που επιθυμώ είναι βοήθεια στο παιδί για να φαει το μεσημεριανό φαγητό , άλλαγμα ρούχων και αλλαγή πάνας. Το ωράριο που επιθυμώ είναι 09:00- 14:00 για κάποιες μέρες την εβδομάδα κατόπιν συνεννόησης και...\nΑναζητώ Γηροκόμο στην περιοχή Μελίσσια. Οι υπηρεσίες που επιθυμώ είναι Μαγειρική, Καθάρισμα, Βοήθεια στο μπάνιο, στο ντύσιμο, Βοήθεια στο φαγητό, Βοήθεια στην τουαλέτα, Φυσική άσκηση για εσωτερική απασχόληση.\nΗ θέση αφορά καθημερινή εργασία Δευτέρα έως Παρασκευή από τις 15:30-19:00. Παραλαβή των παιδίων από το ίδιο σχολικό. Φροντίδα μετά από την επιστροφή στο σχολείο π.χ.φαγητό, μπάνιο και απασχόληση\n...στο ωραριο και εξτρα ωρες εκτος ωραριου σε εκτακτες περιπτωσεις.οι οικιακες εργασιες ειναι γυρω απο την φροντιδα του παιδιου που αυτες μπορουν καποιες φορες να περιλαμβανουν και το μαγειρεμα του φαγητου του.το ωραριο εργασιας ειναι κυριως 11-14 30 η 1500 η 13 00 με 16.00.\n...μηνών) λόγω επιστροφής της μαμάς στην εργασία. Το ωράριο θα είναι 7.30 με 16.30 Δευτέρα με Παρασκευή. Μας ενδιαφέρει η φροντίδα του μωρού, το δημιουργικό παιχνίδι μαζί του και η προετοιμασία του φαγητού του. Περιοχή Πολύδροσο (σύνορα Δήμου Αμαρουσίου με Δήμο Χαλανδρίου)\n...φορά. Η κύρια ασχολία της θα είναι γύρω από το μεγάλο μας κορίτσι με δημιουργική απασχόληση, παιχνίδι αλλά και φροντίδα (τουαλέτα, φαγητό). Ιδανικά όταν χρειαστεί, να μπορεί να φροντίσει το μωρό, χωρίς όμως να έχει και τα δύο παιδιά ταυτόχρονα στην επίβλεψη/ευθύνη της.\nΑναζητώ Γηροκόμο στην περιοχή Ίλιον. Οι υπηρεσίες που επιθυμώ είναι Μαγειρική, Σιδέρωμα, Καθάρισμα, Φαρμακευτική παρακολούθηση, Βοήθεια στο μπάνιο, στο ντύσιμο, Βοήθεια στο φαγητό, Βοήθεια στην τουαλέτα, Δραστηριότητες (τάβλι, μπριτζ κ.α.) για εσωτερική α\nΑναζητώ Οικιακή βοηθό στην περιοχή Άνω Πατήσια. Οι υπηρεσίες που επιθυμώ είναι Φύλαξη παιδιού, Οικ. εργασίες γύρω από το παιδί, Βοήθεια στο φαγητό για εσωτερική απασχόληση.\n...επίβλεψη. Είναι 46 κιλά και δεν είναι κατάκοιτη. Έχει γαστροστομία και χρειαζόμαστε έναν άνθρωπο για τα εξής: - Προετοιμασία ημερήσιου φαγητού - Τάισμα - Φάρμακα - Βοήθεια στο μπάνιο - Βασική καθαριότητα στους χώρους που κινείται (υπνοδωμάτιο, μπάνιο, κουζίνα)\nΕργασίες διανομείς φαγητού\nδιαφημιστική διανομές Αθήνα\nσε οικοδομή Αθήνα\nοδηγοι συνοδοι-χρηματαποστολων Αθήνα\nπωλήτρια σε εταιρεία καλλυντικών Αθήνα\ndj για club Αθήνα\nδιανομείς φαγητού, Αθήνα


Η Συμμορία των Σικελών (1969) ⋆ Filmy.gr\nΑυθ. Τίτλος: Le Clan des Siciliens\nΕν. Τίτλος: The Sicilian Clan\nDVD: 6 Μαρτίου 2007\nΟ Ροζέρ Σαρτέ είναι ένας κατάδικος δολοφόνος που η σικελική μαφία, με αρχηγό τον Βιτόριο Μαναλέσε, βγάζει από τη φυλακή. Το επόμενο τους σχέδιο είναι να ληστέψουν μια μεγάλη μπάζα διαμαντιών από μια έκθεση στη Ρώμη. Καθώς ετοιμάζουν τη ληστεία, ένας αμερικανός φίλος του αρχιγκάνγκστερ, ο Τόνι Νικόσια, προτείνει ένα νέο σχέδιο για να αρπάξουν τη λεία: να κάνουν αεροπειρατεία στο αεροπλάνο που τη μεταφέρει από τη Νέα Υόρκη. Ο επιθεωρητής Λε Γκοφ έχει μυριστεί ότι κάτι συμβαίνει και προσπαθεί να μάθει τα σχέδια τους, μέσω κάθε πηγής που έχει.\nJean Gabin … Vittorio Manalese\nAlain Delon … Roger Sartet\nLino Ventura … επιθεωρητής Le Goff\nIrina Demick … Jeanne Manalese\nElisa Cegani … Maria Manalese\nYves Lefebvre … Aldo Manalese\nMarc Porel … Sergio Manalese\nAmedeo Nazzari … Tony Nicosia\nΣενάριο: Henri Verneuil, Jose Giovanni, Pierre Pelegri\nΠαραγωγή: Jacques-Eric Strauss, Henri Verneuil\nΜοντάζ: Pierre Gillette\nΚοστούμια: Helene Nourry\nΑυθεντικός Τίτλος: Le Clan des Siciliens\nΕλληνικός Τίτλος: Η Συμμορία των Σικελών\nΔιεθνής Τίτλος: The Sicilian Clan\nΜυθιστόρημα: Le Clan des Siciliens του Auguste Le Breton.\nΗ ταινία γυρίστηκε τρεις φορές για εμπορικούς λόγους, με το ίδιο καστ αλλά σε διαφορετικές γλώσσες (γαλλικά, ιταλικά και αγγλικά).


Τα καλά και συμφέροντα ταις ψυχαίς ημών... Eidisis.gr - Η ενημερωτική πύλη του Κιλκίς\nΣάββατο, 6 Μαρτίου 2021, 7:19:26 μμ\nΤι είδους συμφέροντα είναι τούτα που για χάρη τους πρέπει να δεόμεθα στον Κύριο; Η Εκκλησία έχει την απάντησή της. Προφανώς δεν αναφέρονται στα πεζά συμφέροντα που κανοναρχούν το βίο και τη συμπεριφορά ημών των πλειόνων.\nΑλλά ούτε σκοπεύω, ούτε την κατάρτιση διαθέτω για να εισπηδήσω σε ξένα χωράφια. Αφορμή μόνο λαμβάνω για να ιχνηλατήσω τις υπόγειες διαδρομές που συνδέουν τον χριστιανικό λόγο των Ελλήνων Θεολόγων με την αρχαία φιλοσοφία. Απόρροια της τεράστιας επίδρασης του αρχαιοελληνικού πνεύματος στο λόγο των μορφωμένων ελλήνων θεολόγων του 4ου και 5ου αιώνα μετά Χριστόν. Δεν είναι πολλά τα χρόνια που τους χώριζαν. Από τον νεοπλατωνικό Πλωτίνο τα ιερά κείμενα απέχουν από ένα έως ενάμιση αιώνα. Και δεν είναι μόνο η γνώση της αρχαίας σοφίας που μεταδιδόταν από τις ακμάζουσες ακόμη φιλοσοφικές σχολές των Αθηνών και της Αλεξάνδρειας. Είναι το νήμα που συνδέει τον ελληνικό λαό στους αιώνες, ως στάση ζωής και τρόπος σκέψης. Υπενθυμίζω μια εξαιρετική ανάλυση που παρακολουθήσουμε στο Κιλκίς πριν κάμποσους μήνες όταν ο σοφός Χρήστος Γιανναράς παρουσίασε το τελευταίο βιβλίο του.\nΑλλά ας επιστρέψουμε στα "συμφέροντα". Παρεξηγημένη λέξη και έννοια. Μόνο που οχτώ αιώνες πριν τον Ιερό Χρυσόστομο, ο μέγιστος των Ελλήνων, ο θείος Πλάτων, όριζε στον "Κρατύλο" του ως εξής το συμφέρον: "ουδέν γαρ άλλο δηλοί ή την άμα φοράν της ψυχής μετά των πραγμάτων" Την αρμονία δηλαδή (του κόσμου) της ψυχής με τον σύμπαντα κόσμο των πραγμάτων.\nΣτον "Φαίδρο" του πάλι ο Πλάτων ολοκληρώνει το διάλογό του με την προσευχή του Σωκράτη στον Πάνα. Με το γιο της μαίας να εύχεται "...έξωθεν δε όσα έχω, τοις εντός είναι μοι φίλια..."\nΜια απλή αντιπαραβολή της πλατωνικής σκέψης με το του Χρυσοστόμου "Τα καλά και συμφέροντα ταις ψυχαίς ημών ...παρά του Κυρίου αιτησώμεθα" και ιδού ευδιάκριτο το νήμα που ενώνει το βιωματικό λόγο των πατέρων του ελληνισμού ανά τους αιώνες.\nΛεπτομέρεια: Ο Χρυσόστομος πέθανε διωγμένος από την αυτοκρατορική αυλή της Βασιλεύουσας, επειδή καυτηρίαζε τις ανομίες της. Ήταν τα τρέχοντα "πεζά συμφέροντα" κατά πως τα εννοούμε σήμερα, ουδεμίαν σχέση έχοντα με τα προειρημένα "συμφέροντα ταις ψυχαίς ημών", εκείνα που δεν άντεχαν την κρίση του.\nΕίναι κι αυτό - δυστυχώς- ένα διαχρονικό ...νήμα του ελληνισμού. Εκείνου που ασκεί κάθε φορά εξουσία.\nΠερισσότερα σε αυτή την κατηγορία: « Ποιονε να κλάψω πρώτονε, ποιον να τραγουδήσω πρώτονε Στον Μαρίνο Αντύπα »


Έξι στόχοι που αξίζει να βάλεις αυτόν τον Σεπτέμβρη\nΌλες οι κατευθύνσεις που χρειάζεσαι, για να πραγματοποιήσεις μία νέα αρχή!\nΜπορεί ο Ιανουάριος να είναι ο μήνας που σηματοδοτεί επίσημα κάθε νέα χρονιά, οι περισσότερες από εμάς όμως επιλέγουν να κάνουν τη δική τους «αρχή» κάθε Σεπτέμβριο. Με το πέρας των καλοκαιρινών διακοπών, πολλές από τις ανειλημμένες υποχρεώσεις έχουν πλέον «κλείσει», το μυαλό μας είναι πολύ πιο «καθαρό» και ξεκούραστο, με αποτέλεσμα όλα τα παραπάνω να λειτουργούν παρακινητικά για ένα καινούριο ξεκίνημα. Ίσως πάλι όλο αυτό να οφείλεται σε έναν «προγραμματισμό» στον οποίο γαλουχηθήκαμε από μικρές. Τότε που με την έναρξη της σχολικής χρονιάς, «άνοιγε» και για εμάς ένας νέος κύκλος.\nΌπως και να έχει, ο Σεπτέμβριος ενδείκνυται από πολλές απόψεις για τη θέσπιση νέων στόχων. Εσύ είσαι ακόμη αρκετά ανάλαφρη από το καλοκαιρινό «διάλειμμα», η διάθεσή σου «ανεβασμένη» και τα ενδεχόμενα… ανοιχτά. Αν δεν ξέρεις από πού να ξεκινήσεις, παρακάτω έχουμε συγκεντρώσει για σένα έξι στόχους που αξίζει να προσθέσεις στην «to do list» σου για το μήνα που διανύουμε.\nΚάνε μία «στροφή» στο wellbeing\nΜπορεί η απώλεια βάρους ή η λέξη «γυμναστήριο» να υπήρχαν πάντα στις λίστες με τους στόχους σου, όπως άλλωστε συμβαίνει με όλους μας, αυτό όμως που θα είναι πολύ πιο αποτελεσματικό είναι μία καθοριστική αλλαγή τρόπου ζωής. Πώς θα το καταφέρεις; Αποκτώντας μικρές συνήθειες ευεξίας. Αποφασίζοντας να ακολουθήσεις μία πιο wellbeing καθημερινότητα, με περισσότερα γεύματα ημερησίως και μεγαλύτερης θρεπτικής αξίας, λίγη αλλά τακτική άσκηση, να είσαι σίγουρη πως σύντομα θα έχεις τα επιθυμητά αποτελέσματα, ενώ μακροπρόθεσμα θα αποκτήσεις μία σαφώς καλύτερη ποιότητα ζωής.\nΠες «ναι» σε νέες εμπειρίες\nΜπορεί να αισθάνεσαι ικανοποιημένη από την πληθώρα των δραστηριοτήτων που απολαμβάνεις καθημερινά, υπάρχουν όμως εξίσου απολαυστικές, νέες εμπειρίες που περιμένουν να τις ανακαλύψεις! Όχι, δεν είναι απαραίτητο να κάνεις ελεύθερη πτώση από κάποιο αλεξίπτωτο, ούτε να πηδήξεις δεμένη με ένα σκοινί από κάποια ψηλή γέφυρα. Μπορείς όμως να δοκιμάσεις γεύσεις από κάθε γωνία του κόσμου, να ταξιδέψεις μόνη σου σε μία ευρωπαϊκή πόλη που από μικρή θες να επισκεφθείς, να μάθεις επιτέλους τανγκό, φλαμένκο ή ό,τι εσύ πιστεύεις πως θα σου ταιριάζει καλύτερα. Ευτυχώς οι επιλογές και οι… απολαύσεις, δεν τελειώνουν ποτέ!\nΆρχισε να σκέφτεσαι πιο θετικά\nΣίγουρα γνωρίζεις πως η θετική σκέψη είναι ένας σημαντικός παράγοντας που επηρεάζει την υγεία ενός ατόμου. Ακόμη κι αν δεν φημίζεσαι για την… αισιοδοξία σου, μπορείς πάντα να «εκπαιδεύσεις» τον εαυτό σου να σκέφτεται πιο θετικά και σταδιακά να το αλλάξεις. Με άλλο λόγια, μην εμμένεις άλλο σε λάθη του παρελθόντος, προσπάθησε να βλέπεις τα εμπόδια που προκύπτουν ως κάτι προσωρινό που σύντομα θα ξεπεραστεί και θα σε κάνει ακόμη πιο δυνατή. Μην κατηγορείς τον εαυτό σου που τα πράγματα πολλές φορές δεν έχουν την επιθυμητή τροπή. Κάθε φορά που κάποια αρνητική σκέψη πάει να «τρυπώσει» στο μυαλό σου, θυμήσου κάτι που σε κάνει να αισθάνεσαι όμορφα, είτε αυτό είναι ένα πρόσωπο, μία εικόνα, ένα τραγούδι.\nΔημιούργησε μία «ιεροτελεστία» ύπνου\nΜπορεί το προηγούμενο διάστημα να μην κατάφερες ούτε ένα βράδυ να συμπληρώσεις το -σύμφωνα με τους ειδικούς- αναγκαίο 8ωρο ύπνου, ήρθε ο καιρός όμως να αλλάξει αυτό. Όσο πιο ποιοτικός είναι ο ύπνος που απολαμβάνεις κάθε βράδυ, τόσο πιο υγιής και ξεκούραστος είναι ο οργανισμός σου. Ακριβώς για αυτό θα πρέπει να δημιουργήσεις ένα καθημερινό πρόγραμμα το οποίο θα ακολουθείς πριν πέσεις στο κρεβάτι. Αυτό μπορεί να περιλαμβάνει ένα χαλαρωτικό ντους, μερικές σελίδες από το βιβλίο που διαβάζεις, ακόμη και ένα ζεστό ρόφημα. Δοκίμασε διαφορετικές «τεχνικές» και συμβουλές, μέχρι να βρεις την «ιεροτελεστία» που σε εξυπηρετεί περισσότερο.\nΠάτα «φρένο» στην αναβλητικότητα\nΈνα από τα εμπόδια που μπαίνουν ανάμεσα σε εμάς και τους στόχους μας, είναι η ίδια μας η αναβλητικότητα. Κακά τα ψέματα, δεν είναι λίγες οι φορές που έχει τύχει να επιλέξουμε τη διασκέδαση από την εργασία ή έχουμε προτιμήσει να αναβάλουμε επ’ αόριστον κάτι που μας αγχώνει, με αποτέλεσμα έπειτα από καιρό να μας στρεσάρει ακόμη περισσότερο. Υποσχέσου λοιπόν στον εαυτό σου πως από αύριο κιόλας θα διαγράψεις τη λέξη «αργότερα» από το λεξιλόγιό σου και θα προσπαθείς να διεκπεραιώνεις κάθε υποχρέωση στην ώρα της.\nΚάνε λίγη παραπάνω οικονομία\nΘυμάσαι τον κουμπαρά που είχαμε στο ράφι του παιδικού μας δωματίου όταν ήμασταν μικρές; Τοποθετώντας έναν ίδιο στο σπίτι σου, μπορείς να αποταμιεύεις κάθε μήνα λίγα χρήματα και να τα επενδύεις με το πέρας αυτού, όπως εσύ θεωρείς καλύτερα. Ακόμη ευκολότερο θα είναι αν θέσεις ένα μεγαλεπήβολο στόχο πρώτα, όπως ένα ταξίδι. Έτσι θα έχεις ένα κίνητρο επιπλέον να εξοικονομείς χρήματα.


Μάντσεστερ Γιουνάιτεντ - Άρσεναλ 3-2: Νίκη με 800άρη Ρονάλντο και την αύρα του Ράνγκνικ '); });\nΘΩΜΑΣ ΤΖΟΥΒΑΡΑΣ 03.12.2021 | 00:17\nΟ Κριστιάνο Ρονάλντο πανηγυρίζει το γκολ που σημείωσε κόντρα στην Άρσεναλ με τον Σάντσο © 2021 DAVE THOMPSON/ AP IMAGES\nΗ Μάντσεστερ Γιουνάιτεντ νίκησε 3-2 την Άρσεναλ, υπό το βλέμμα του Ραλφ Ράνγκνικ και με τον Κριστιάνο Ρονάλντο να φτάνει τα 801 γκολ στην καριέρα του, με τα δύο που σημείωσε κόντρα στους Λονδρέζους. Ο Σμιθ Ρόου άνοιξε το σκορ, ο Φερνάντες απάντησε για τους γηπεδούχους, με τον Έντεγκαρντ να ισοφαρίζει προσωρινά σε 2-2 για την Άρσεναλ.\nΗ Μάντσεστερ Γιουνάιτεντ υποδέχθηκε την Άρσεναλ στο Ολντ Τράφορντ για τη 14η αγωνιστική της Premier League, με τους κόκκινους διαβόλους να επικρατούν με 3-2, χάρη στα δύο γκολ του Ρονάλντο που έφτασε το 801 γκολ στην καριέρα του και ένα του Μπρούνο Φερνάντες, με την Άρσεναλ να ανοίγει το σκορ με τον Σμιθ Ρόου, στο 13' και τον Έντεγκαρντ να ισοφαρίζει στο 54ο λεπτό.\nΟι Λονδρέζοι πήραν κεφάλι στο σκορ στο 13ο λεπτό σε μια περίεργη φάση. Έπειτα από εκτέλεση κόρνερ της Άρσεναλ, ο Φρεντ χτύπησε άθελά του τον Ντε Χέα, με τον Ισπανό κίπερ να πέφτει κάτω. Στην εξέλιξη της φάσης ο Σμιθ Ρόου έκανε το σουτ με την μπάλα να καταλήγει στα δίχτυα, ενώ ο Ντε Χέα ήταν ακόμα πεσμένος. Ο Άτκινσον σφύριξε την ώρα που ο Σμιθ Ρόου σούταρε, επομένως το γκολ μέτρησε κανονικά.\nΟι γηπεδούχοι απάντησαν στο 44' με τον Μπρούνο Φερνάντες. Έπειτα από όμορφη ανάπτυξη από τους παίκτες του Κάρικ, ο Σάντσο έκανε την προσποίηση και την παράλληλη μπαλιά στον Φρεντ προς τη μικρή περιοχή, αυτός έδωσε δίπλα του στον Φερνάντες και εκείνος με τη μια νίκησε τον Ράμσντεϊλ.\nΟι κόκκινοι διάβολοι έφεραν τούμπα το ματς στο 52ο λεπτό. Ο Ράσφορντ έκανε το γύρισμα στην περιοχή και ο Ρονάλντο από κοντά έκανε το 2-1 με ωραίο πλασέ.\nΗ Άρσεναλ απάντησε άμεσα και συγκεκριμένα δύο λεπτά μετά. Οι παίκτες του Αρτέτα αναπτύχθηκαν και αυτή από τα δεξιά, ο Μαρτινέλι έκανε το γύρισμα στην περιοχή, ο Έντεγκαρντ έκανε το σουτ με την μπάλα να παίρνει περίεργη τροχιά, αλλά να καταλήγει στο βάθος της εστίας του Ντε Χέα.\nΣτο 70ο λεπτό ο Έντεγκαρντ μάρκαρε αντικανονικά τον Φρεντ μέσα στην περιοχή, με τον Άτκινσον να καταλογίζει την παράβαση, αφού είδε τη φάση στο VAR. Ο Ρονάλντο ανέλαβε την εκτέλεση και την έστειλε ψηλά στο κέντρο της εστίας με τον Ράμσντεϊλ να μην μπορεί να αποσοβήσει το γκολ.\nΗ Άρσεναλ μπήκε πιο δυνατά στο παιχνίδι και έφτασε κοντά στο να ανοίξει το σκορ στο πρώτο λεπτό. Ο Μαρτινέλι εκτέλεσε ένα κόρνερ από τα δεξιά, ο Γουάιτ έπιασε αμαρκάριστος την κεφαλιά, με τον Ράσφορντ να απομακρύνει πριν η μπάλα περάσει την εστία.\nΣτη συνέχεια η Γιουνάιτεντ πήρε τα ηνία του παιχνιδιού, ωστόσο απειλούσε την εστία του Ράμσντεϊλ κυρίως με σουτ έξω από την περιοχή. Μετά το 30ο λεπτό, οι παίκτες του Κάρικ αύξησαν την πίεσή τους και ανταμείφθηκαν με το γκολ του Μπρούνο Φερνάντες, το οποίο προηγήθηκε από υπέροχη εναλλαγή της μπάλας.\nΣτο δεύτερο μέρος οι δύο ομάδες μπήκαν δυνατά. Και πάλι η Άρσεναλ, όπως και στο πρώτο ημίχρονο απείλησε με στημένη φάση. Ο Γκάμπριελ έστειλε την μπάλα με την πλάτη προς την εστία με τον Ντε Χέα να απομακρύνει με ενστικτώδη επέμβαση.\nΟ Ρονάλντο προειδοποίησε στο 48', με όμορφη ενέργεια αφού απέφυγε με ωραία προσποίηση τον Πάρτι, με τον Ράμσντεϊλ να απομακρύνει σε κόρνερ.\nΜετά το 3-2 η Άρσεναλ είχε τρεις τελικές στην εστία με τους Τομιγιάσου, Ομπαμεγιάνγκ και Σακά, ωστόσο και οι τρεις νικήθηκαν από τον Ντε Χέα, με αποτέλεσμα να παραμένει το τελικό σκορ, μέχρι το σφύριγμα της λήξης. Με αυτή τη νίκη η Γιουνάιτεντ έφτασε τους 21 βαθμούς, ενώ η Άρσεναλ έχει 23.\nΜάντσεστερ Γιουνάιτεντ: Ντε Χέα, Νταλό, Λίντελεφ, Μαγκουάιρ, Τέλες, ΜακΤόμινεϊ, Φρεντ, Φερνάντες, Ράσφορντ, Σάντσο, Ρονάλντο.\nΆρσεναλ: Ράμσντεϊλ, Τομιγιάσου, Γουάιτ, Γκάμπριελ, Ταβάρες, Ελνένι, Πάρτι, Μαρτινέλι, Έντεγκαρντ, Σμιθ Ρόου, Ομπαμεγιάνγκ.\nΤότεναμ - Μπρέντφορντ 2-0\nTAGS PREMIER LEAGUE ΜΑΝΤΣΕΣΤΕΡ ΓΙΟΥΝΑΙΤΕΝΤ ΑΡΣΕΝΑΛ ΑΓΓΛΙΑ ΔΙΕΘΝΕΣ ΠΟΔΟΣΦΑΙΡΟ


ΔΙΕΘΝΕΙΣ ΣΥΜΦΩΝΙΕΣ. ΤΟΥΡΚΙΑ.\nH ύπαρξη μιας διεθνούς συμφωνίας είναι γενικά μη αναστρέψιμη για μεγάλο χρονικό διάστημα. Απο κεί και πέρα η αλλαγή περιβάλλοντος και ισορροπιών μπορεί να παράγουν δεδομένα που αλλάζουν έμμεσα την αρχική κατάσταση της συμφωνίας και ακόμη να την ακυρώσουν, αφού θα της δώσουν λόγους να μη κρίνεται αναγκαία. Τα φαινόμενα αυτά παρατηρούνται στη Μεσόγειο, όπου τοπικοί πόλεμοι και συνομιλίες εκ του σύνεγγυς με κρυφά ή φανερά μνημόνια μειώνουν την επιβίωση διεθνών συμφωνιών για διάφορα θέματα.\nΤο σημαντικότερο πρόβλημα είναι, πως για να αλλάξει μια συμφωνία πρέπει να το θέλουν και όλα τα συμβαλλόμενα μέρη. Αυτό θα δημιουργήσει αντιπαραθέσεις ανάμεσα σε ευνοημένους και σε ηττημένους που είναι οι λιγότεροι και οι ασθενέσθεροι. Λογικό είναι επομένως η Τουρκία να οδηγείται με όσα πράττει σε απομόνωση και να μοιάζει με αναβράζον δισκίο.\nΕνδιαφέρουσαν είναι και η προβολή ισχύος. Μια ομάδα ισχυρών συνεισφέρει λιγότερο στην επικοινωνία από ότι μια ομάδα νικημένων. Αυτό δημιουργεί ρήγματα στη μυστικότητα μιας υβριδικής επιχείρησης. Ο κόσμος στην Ελλάδα και στην ΕΕ συνειδητοποιεί το ρόλο του μεταναστευτικού κινήματος στον υβριδικό πόλεμο που έχουν στήσει Γερμανία - Τουρκία και Κατάρ μετά το κόλπο με τα μνημόνια, κατά της ανταγωνιστικότητας πολλών κρατών της ΕΕ που έχει στόχο την περαιτέρω άνοδο της Γερμανίας στο ευρωπαϊκό αποφασίζειν και πορεύεσθαι άνευ αντιπάλου. Και εδώ έχουμε διαβολή διεθνούς συμφωνίας που αφορά την ΕΕ.\nΧΙΤΛΕΡ ΚΑΙ ΙΣΡΑΗΛ. Ο ΜΕΣΣΙΑΣ ΘΑ ΕΙΝΑΙ ΤΖΟΥΦΙΟΣ…\nΟ εκτουρκισμός της Ελλάδας είναι το νόμισμα που έδωσε η Γερμανία στη Τουρκία για να κάνει στη Μεσόγειο και στην Αφρική όσα ο Χίτλερ δεν ολοκήρωσε ποτέ. Το Ισραήλ ακολουθώντας την τακτική του εμφανίζομαι όπου και όταν χρειάζεται, θα σοκαριστεί στο τέλος του δρόμου διαπιστώνοντας πως μερικά πράγματα όταν αποκτούν αντίκρυσμα δεν έχουν γυρισμό. Εκεί που το αναστρέψιμο δεν ήταν νόμος θα γίνει νόμος, ενώ το μη αναστρέψιμο θα παράγει φθορά αξιών και παραδόσεων κάνοντας μια Ανάσταση πιο σιγανή απο τη φωτιά που σβύνει, κάνοντας μια αναστροφή στην αναστροφή.\nΔΥΝΑΜΕΙΣ ΚΑΙ ΕΝΕΡΓΕΙΑ ΣΤΗΝ ΓΕΩΣΤΡΑΤΗΓΙΚΗ\nΤο παραπάνω διάγραμμα εξηγεί το πως η Τουρκία αντιμετωπίζει υβριδικά την Ελλάδα και την ΕΕ στα πλαίσια μιας ανανεωμένης γεωστρατηγικής ανάγνωσης και την απουσία γεωστρατηγικής απο Ελληνικής πλευράς. Η χώρα μας υστερεί\nστην ύπαρξη τεχνολογιών, παραγωγής και βιομηχανίας\nστην ιδιοκτησία των πρωτογενών πηγών λόγω των μνημονίων και των δρόμων μεταφοράς της ενέργειας\nστη δημιουργία μειονοτήτων (εκτουρκισμός)\nστη δημιουργία πολιτιστικών δρώμενων στην Ελλάδα, μέσω των ΜΚΟ και τον ιδρυμάτων που αλλάζουν την παραδοσιακή κουλτούρα και τα έθιμα, δηλαδή τη συνισταμένη κρατική ταυτότητα. Ο κορωναϊός θα μπορούσε να είναι και αυτός ένα εργαλείο όπως και η κλιματική αλλαγή. Και τα δύο υφίστανται αλλά η διαχείριση είναι άλλο πράγμα…\nΝομίζω πως σας έδειξα τι έχει προσφέρει το Μητσοτάκι στην Τουρκία και τη Γερμανία. Είναι ένας ευεργέτης!\nΗ ενέργεια στη γεωστρατηγική παράγεται απο τη δημιουργία αντιφάσεων και αταξίας απο λάθος χειρισμούς ενώ διαχέεται σε τοπικούς πολέμους. Αυτός όμως που έχει το μαχαίρι ξέρει και να κόβει. Οι τυφλοί δεν θα δούν μέχρι η ώρα να έλθει.\nΗ διπλωματία είναι το έργο για τον ασήμαντο. Ο Μητσοτάκης είναι μια παθητική ανάρτηση στην Ελληνική ιστορία. Να ξεκουμπιστεί και να διαγραφεί. Είναι λίγος και για την Ελλάδα και για όσα έρχονται.


Νέα από την Τριφυλία trifyliapress: Πρωτοβουλία ζωής και υγείας απο τις Μαίες του Νοσ. Κυπαρισσίας.\nΠρωτοβουλία ζωής και υγείας απο τις Μαίες του Νοσ. Κυπαρισσίας.\nΠΡΩΤΟΒΟΥΛΙΑ ΤΩΝ ΜΑΙΩΝ ΤΟΥ ΝΟΣΟΚΟΜΕΙΟΥ ΚΥΠΑΡΙΣΣΙΑΣ, ΓΙΑ ΛΗΨΗ ΔΩΡΕΑΝ ΤΕΣΤ ΠΑΠ ΣΤΟ ΚΕΝΤΡΟ ΥΓΕΙΑΣ ΓΑΡΓΑΛΙΑΝΩΝ.


Δούκας και Δούκισσα του Cambridge: Δημοσίευσαν την πιο ιδιαίτερη χριστουγεννιάτικη κάρτα για το 2021 | Hello Magazine\nΟ Δούκας και η Δούκισσα του Cambridge αναπολούν το ταξίδι τους στην Ιορδανία\n11 ΔΕΚΕΜΒΡΙΟΥ 21 - 10:53\nΟ Δούκας και η Δούκισσα του Cambridge κυκλοφόρησαν τη χριστουγεννιάτικη κάρτα τους για το 2021 και είναι πραγματικά υπέροχη!\nΟ William και η Kate απεικονίζονται με τα τρία μικρά παιδιά τους, τον πρίγκιπα George, την πριγκίπισσα Charlotte και τον πρίγκιπα Louis σε μια οικογενειακή φωτογραφία που τραβήχτηκε ιδιωτικά νωρίτερα φέτος σε μια οικογενειακή επίσκεψη τους στην Ιορδανία.\nΥπενθυμίζουμε ότι η Δούκισσα του Cambridge είναι συναισθηματικά συνδεδεμένη με την Ιορδανία καθώς πέρασε κάποια από τα παιδικά – σχολικά της χρόνια στο Αμάν.\nΗ λεζάντα στους λογαριασμούς κοινωνικής δικτύωσης των Cambridges έγραφε: “Χαιρόμαστε που μοιραζόμαστε μια νέα εικόνα της οικογένειας, η οποία εμφανίζεται στη φετινή χριστουγεννιάτικη κάρτα“. Σε αντίθεση με τις χριστουγεννιάτικες κάρτες των προηγούμενων ετών, η βασιλική οικογένεια είναι ντυμένη με καλοκαιρινά ρούχα, αλλά όλα τα μέλη εξακολουθούν να είναι απόλυτα εναρμονισμένα μεταξύ τους, όπως συμβαίνει συνήθως για τα οικογενειακά πορτρέτα.\nΗ Kate Middleton επέλεξε ένα ιδιαίτερα κομψό πράσινο φόρεμα, ενώ ο William τήρησε ένα smart casual look με ένα πουκάμισο πόλο και σορτς. Η φωτογραφία, σε γήινες αποχρώσεις, μπορεί να παραπέμπει σε ένα πιο θερμό κλίμα αλλά είναι απόλυτα ταιριαστή για τα Χριστούγεννα.\nΔείτε ακολούθως την τρυφερή δημοσίευση:\nΠΕΡΙΣΣΟΤΕΡΑ ΓΙΑ ΠΡΙΓΚΙΠΑΣ WILLIAM, KATE MIDDLETON, ΚΕΙΤ ΜΙΝΤΛΕΤΟΝ, ΠΡΙΓΚΙΠΑΣ ΓΟΥΙΛΙΑΜ, ΧΡΙΣΤΟΥΓΕΝΝΑ


Ημερομηνία εγγραφής : 04/01/2020\n#1 Θέμα: καλως σας βρηκα!! Σαβ 4 Ιαν 2020 - 15:57\nκαλη χρονια σε ολους σας!!!τελικα μετα απο πολυ ψαξιμο και απογοητευσεις κατεληξα στο πρωτο μου ss το οποιο θα ειναι ενα cbr 600rr του 06..το μηχανακι σε λιγο παω να το δω προσεκτικα απο κοντα αν και επειδη ειναι στην ιδια πολη με εμενα ξερω πανω κατω τι παιζει και μεσα στην βδομαδα και σε μαστορα..οι ερωτησεις μου ειναι οι εξης..1ον τι να προσεξω ειδικα σε αυτο το μοντελο αν ποναει καπου κλπ κι απο κει και περα οι κατοχοι να μου πουν με βαση την εμπειρια τους καθε ποτε αλλαγη λαδιων και την μαρκα που εχουν δει οτι εχει την καλυτερη λειτουργεια..αυτα ελπιζω να μην κουρασα και οσοι απαντησετε σας ευχαριστω προκαταβολικα!!\n#2 Θέμα: Απ: καλως σας βρηκα!! Κυρ 5 Ιαν 2020 - 10:54\nΚαλώς ήρθες Manolo και καλή χρονιά με υγεία,να χαρείς το νέο σου εργαλείο και πάντα όρθιος.\n#3 Θέμα: Απ: καλως σας βρηκα!! Κυρ 5 Ιαν 2020 - 14:14\nνα εισαι καλα φιλε μου για τα καλα σου λογια!!\n#4 Θέμα: Απ: καλως σας βρηκα!! Τρι 7 Ιαν 2020 - 13:21\nΚαλώς ήρθες και χρόνια πολλά, καλή χρονιά να έχεις με πολλά Χαρούμενα χλμ.\nΜεγεια και το 600αρι.\nΓια αυτά που ρωτάς καλύτερα θα ήταν να απαντήσει κάποιος που έχει το συγκεκριμένο μοντέλο. Απ όσο είμαι σε θέση να γνωρίζω εφόσον συντηρηται σωστά προβλήματα δεν έχει.\nΦυσικά θα πρέπει να το δει και μηχανικός της εμπιστοσύνης σου γιατί όσο αξιόπιστο και να είναι ένα μηχάνημα αν έχει κάνει 80,000 χλμ και έχει ακόμα τα λάδια της μαμάς του μέσα ε.. κάτι θα 'χει. Το μόνο πρόβλημα που έχω υπόψιν μου είναι το γενικό πρόβλημα της Honda, και όχι μόνο, με τον ανορθωτη. Πχ εγώ στα 90+ χίλ χλμ έχω αλλάξει δύο ανορθωτες και μια περιελιξη πηνιων.\nΓια λάδια υπάρχουν πολλές γνώμες, εγώ βάζω 10-40 Honda και επειδή κάνω λίγα χλμ τον χρόνο τα αλλάζω κάθε άνοιξη.\nΝα ζητήσεις από τον προηγούμενο ιδιοκτήτη το βιβλιαράκι της μηχανής και τα χαρτιά του κτεο.\nΓια τα λάδια υπάρχει ενότητα στο φόρουμ όπου μπορείς να διαβάσεις πολλές γνώμες.Πάνω δεξιά στις λέξεις κλειδιά κάνε κλικ εκεί που λέει "λάδια" και θα σου βγάλει όλες τις σχετικές ενότητες.\n#5 Θέμα: Απ: καλως σας βρηκα!! Τρι 7 Ιαν 2020 - 20:45\n#6 Θέμα: Απ: καλως σας βρηκα!! Πεμ 9 Ιαν 2020 - 3:20\nΚαλως ηρθες καλες βολτες\n#7 Θέμα: Απ: καλως σας βρηκα!! Πεμ 9 Ιαν 2020 - 9:02\n#8 Θέμα: Απ: καλως σας βρηκα!! Τρι 11 Φεβ 2020 - 16:00\nΈστω και με την αργοπορία Dieselοκινητήρα... Καλώς ήρθες στη παρέα.\n#9 Θέμα: Απ: καλως σας βρηκα!! Τρι 11 Φεβ 2020 - 17:09\nεργα facebook Φώτα Μπαταρία Θερμοκρασία αλυσιδα κρανος λαδια λαστιχα τεχνης αστεια SERVICE εξατμισεις μπουζι ζελατινα 1100 Αρκας motogp αστειες 600rr φωτογραφίες 1100xx Ρελαντί Manual τακακια βίντεο


Αποστολέας Θέμα: Οι διορισμοί στην ειδική αγωγή ως τέχνασμα παράκαμψης προϋπηρεσίας και ΑΣΕΠ; (Αναγνώστηκε 11310 φορές)\n« Απάντηση #70 στις: Οκτώβριος 09, 2018, 12:39:06 πμ »\nΠαράθεση από: kosgian στις Οκτώβριος 08, 2018, 07:29:25 μμ\nΕργασιες που ανακυκλωνονται...σε τοπικα γραφεια "υποστηριξης".... Και το 5αρι ειναι αθλος φανταζομαι ιδιως οταν πληρωνεις...\nΒλέπει ο κόσμος τι γίνεται με τον καθηγητή Φακελάκη, και σου λέει στην Ελλάδα όλα γίνονται, αρκεί να πληρώσεις. Η εκπαίδευση αποτελούσε ένα από τα τλευταία προπύργια της αξιοκρατίας, αλλά με φαινόμενα τύπου ΔΟΑΤΑΠ και εξ αποστάσεως πληρωμένα μετατυχιακά χωρίς κανένα εχέγγυο ποιότητας και αξιοπιστίας πήρε κι αυτή την κάτω βόλτα!\n« Δημοσιεύτηκε: Σήμερα στις 09:16:37 »\n« Απάντηση #71 στις: Οκτώβριος 09, 2018, 02:00:24 μμ »\n« Απάντηση #72 στις: Οκτώβριος 11, 2018, 12:04:52 μμ »\nΠαράθεση από: FroΚ στις Οκτώβριος 09, 2018, 02:00:24 μμ\nΕντυπωσιακό. Αναρωτιέμαι πάντως αν πραγματικά ισχύει αυτό το 30% αντί για 2-4%, όπως λέει η εφημερίδα. Νομίζω, αν ισχύει, έχουν γίνει σοβαρά ποινικά αδικήματα.\nΕπίσης, αναρωτιέμαι, αν πραγματικά οι κάτοχοι μεταπτυχιακών τίτλων ή σεμιναρίων έχουν ειδική εκπαίδευση για να βοηθήσουν αυτά τα παιδιά, τα οποία δεν εμπίπτουν όλα στην ίδια κατηγορία. Και ποιά είναι αυτή...Από τα προφανή που βλέπει και ακούει κανείς στις τάξεις, πάντως, δεν προκύπτει εφαρμογή κάποιας ιδιαίτερης μεθοδολογίας που απαιτεί περισσότερο από δίωρη διάλεξη προς τους καθηγητές ειδικής. Χωρίς παρεξήγηση.\nΑν αναλογιστεί δε κάποιος ότι οι περισσότεροι καθηγητές διδάσκουν χωρίς ποτέ να έχουν κάνει διδακτική του μαθήματός τους, αντιλαμβάνεται και πάλι κανείς την υποκρισία αυτής της κοινωνίας ...\n« Απάντηση #73 στις: Οκτώβριος 11, 2018, 02:32:20 μμ »\nΤιμητές των πάντων , και αναφέρομαι σε όσους ξεκίνησαν αυτό το θέμα είστε τελείως αδαείς ως προς το θέμα της ειδικής αγωγής .\n1. Όσοι έχουν μεταπτυχιακό από ελληνικό πανεπιστήμιο τουλάχιστον έχουν κάνει 6μηνη πρακτική σε δομές ειδικής αγωγής . Πήγα σε γυμνάσιο κωφών και δίδαξα μάλιστα σε αυτά τα παιδιά .\n2.όσοι έχουν μεταπτυχιακό από ελληνικό πανεπιστήμιο έχουν ΚΑΙ παιδαγωγική κατάρτιση καθώς τα περισσότερα μαθήματα αφορούν τη διδακτική και την εξατομικευμένη διδασκαλία .\n3. Είναι πολύ δύσκολο να δουλεύεις στην ειδική αγωγή .Δεν είναι ούτε αραλίκι ούτε δεν ξέρω εγώ τι άλλο .Έχω δει συναδέλφους να τρώνε ξύλο από τα παιδιά ,να είναι οι συνθήκες πραγματικά αντίξοες... Από τη άλλη βέβαια έχω δει να υπάρχει και απέραντη αγάπη και σεβασμός !!\nΆρα : πρέπει να μπει μια τάξη στα μεταπτυχιακά , να υπάρχουν κριτήρια ,το ίδιο πρέπει να υπάρχει και στις προσλήψεις -διορισμούς . Η ειδική αγωγή είναι πολύ δύσκολή ως εργασία και να ξέρετε ότι θεωρούνται ,όσοι έχουν αναγνωρισμένο πτυχίο ΚΑΙ όχι σεμινάριο , ως ειδικευόμενοι με υψηλά προσόντα στην Ευρωπαική Ένωση .\n« Απάντηση #74 στις: Οκτώβριος 11, 2018, 03:47:33 μμ »\nΈτσι είναι Κίρκη, όπως τα λες με λίγα και προσεγμένα λόγια και προτάσεις. Οι περισσότερες τοποθετήσεις εδώ στο θέμα έχουν την στρατηγική να περιορίζονται σε συγκεκριμένες περιπτώσεις όπως σεμινάρια ή μεταπτυχιακά και μετά να γενικεύουν πως όλοι οι εκπαιδευτικοί στην ειδική αγωγή είναι έτσι. Δεν αμφισβητώ πάντως την κακή λειτουργία της πολιτείας και τις κακές επιλογές της στην πρόβλεψη και αντιμετώπιση αρνητικών καταστάσεων όπως αυτό του ελέγχου των τίτλων που αποτελούν και εισιτήριο στην ειδική εκπαίδευση. Δυστυχώς έτσι λειτουργεί γενικότερα το κράτος. Η συνολική όμως απαξίωση που επιχειρείται από τους περισσότερους εδώ στο θέμα δίνει άλλοθι στις παράνομες συναλλαγές υπουργείου - συνδικαλιστών ώστε να ικανοποιηθούν πιέσεις μονίμων με υποτυπώδη κατάρτιση, προκειμένου να βολευτούν σε επιθυμητές περιοχές και σχολεία. Για όλα τα ζητήματα υπάρχουν, ευτυχώς τα δικαστήρια που θα κληθούν να βάλουν φρένο στις πελατειακές πολιτικές των αρμοδίων υπουργών. Το ίδιο βέβαια ισχύει για όποιους αμφισβητούν τους τίλους σπουδών ή τους πίνακες αναπληρωτών. Μπορούν απλά να προσφύγουν στη δικαιοσύνη και να απαιτήσουν για παράδειγμα την κατάργηση της διπλής μοριοδότησης (γενική και ειδική). Είναι διαφορετικό από το να τσουβαλιάζουμε όλους τους εκπαιδευτικούς της ειδικής που κατά τη γνώμη μου έχουν υψηλό μέσο επίπεδο κατάρτισης και καλύτερο από πολλές χώρες.\n« Απάντηση #75 στις: Οκτώβριος 11, 2018, 04:01:30 μμ »\nΠαράθεση από: Κιρκη στις Οκτώβριος 11, 2018, 02:32:20 μμ\nΕγώ ξεκίνησα το θέμα. Το κίνητρό μου είναι να γίνεται σεβαστό το κοινό περί δικαίου αίσθημα. Νομίζω ότι βοηθάω προς αυτή την κατεύθυνση - προκύπτει εξάλλου και από την ψηφοφορία....\n« Απάντηση #76 στις: Οκτώβριος 11, 2018, 04:59:37 μμ »\n15 χρονια εργαζομαι στην ειδικη αγωγη (2 ως αναπληρωτρια και 13 ως μονιμη μετα απο ασεπ). Διοριστηκα στη γενικη αλλα στο δυσπροσιτο σχολειο που τοποθετηθηκα υπηρχε τμημα ενταξης και με τποθετησαν εκει.\nΕχω δουλεψει σε ολα τα πλαισια της ειδικης (παραλληλη, ειδικο σχολειο, τμημα ενταξης και κεδδυ). Δεν εχω σκοπο να φυγω απο την ειδικη.\nΟταν εδινα πανελλαδικες δεν υπηρχε το τμημα ειδικης αγωγης, αρα δεν θα μπιρουσα να το εχω επιλεξει. Οταν αποφασισα να κανω μεταπτυχιακο υπηρχε μονο στην Αθηνα, που επαιρνε 20 ατομα το χρονο και θεωρησα (σωστα ή λαθπς δεν οερω) οτιδεν υπηρχε πριπτωση να εισαχθω. Πηγα, λοιπον, στην Αγγλια. Εκανα ενα ετησιο, υπερ-εντατικο κεταπτυχιακο. Ξεκινησαμε 14 Σεπτεμβρη και τελειωσαμε 1 Οκτωβρη της επιμενγς χρονιας. Δεν ειχε ουτε διακοπες Χριστουγεννων, ουτε Πασχα, ουτε -φυσικα- καλοκαιρι! Στη συνεχεια δουλεψα και μια χρονθα σε ειδικο σχολειο εκει και μετα πηρα την αποφαδη να ερθω ελλαδα. Αυτα τα λιγα για να με μαθετε οσοι δεν με ξερετε!\nΕχοντας λοιπν τοση εμπειρια σην ειδικη αγωγη, θεωρω οτι η αποψη μου (απο την εμπειρια μου) μετραει. Οταν πηγαινα για μεταπτυχιακο το 2001 δεν ηταν λιγοι αυτοι που με κοροιδευαν και ελεγαν οτι θα χαραμησω και λεφτα και ενεργεια για να σπουδασω κατι απο το οποιο δεν θα παρω ευχαριστηση καθως τα «προβληματικα» παιδια ουτε μαθαινουν, ουτε τιποτα και απλα θελουν καπου να περνανε την ωρα τους! Επισης, μου ελεγαν, οτι ειναι ψυχοφθορο και δεν θα αντεξω, οτιειναι σιχαμερο κλπ. Απο αυτους που με κοροιδευαν πανω απο τους μισους στραφηκαν στην ειδικη αγωγη μολις αρχισαν να προσλαμβανονται αναπληρωτες. Μαλιστα, καποιοι μετεφεραν προϋπηρεσια και διοριστηκαν στη γενικη.\nΘεωρω οτι η ειδικηαγωγη δεν πρεπει να αποτελει το σκαλι για τη γενικη! Ειναι αδικο για τα παιδια με ειδικες αναγκες που χρειαζονται αυομα πιυ θελουν να τα διδαξουν και οχι να τα βλεπουν ως μεταβαδη!\nΑυτα! Σεντονι ολοκληρο!\n« Απάντηση #77 στις: Οκτώβριος 11, 2018, 05:33:00 μμ »\nναι αλλά τα μεταπτυχιακά που λες, έχουν κάποια μαθήματα που αφορούν διδακτική στην Ε.Α., από που και ως που αυτό ισοδυναμεί με παιδαγωγική κατάρτιση, που μεταφέρετε στους πίνακες της γενικής ; ;; ;\n« Απάντηση #78 στις: Οκτώβριος 11, 2018, 07:19:54 μμ »\nδυστυχώς επιβεβαιώνονται από εσένα, με την μακρόχρονη εμπειρία σου, οι υποψίες που είχα για τις προθέσεις μερικών συναδέλφων που συνάντησα και εγώ στην ειδική. Τα παιδιά με ιδιαιτερότητες χρειάζονται τουν καλύτερους εκπαιδευτικούς που θέλουν να αφοσιωθούν σε αυτό το λειτούργημα. Η πολιτεία οφείλει να σταματήσει τις ψηφοθηρίες και την επιδερμική-πελατειακή αντιμετώπιση του θέματος και να δει πως θα εξασφαλίσει ότι καλύτερο για τα παιδιά με ειδικές ανάγκες.\n« Απάντηση #79 στις: Οκτώβριος 11, 2018, 07:40:32 μμ »\nΠαράθεση από: emmaki στις Οκτώβριος 11, 2018, 04:59:37 μμ\nΕχοντας λοιπν τοση εμπειρια σην ειδικη αγωγη, θεωρω οτι η αποψη μου (απο την εμπειρια μου) μετραει. Οταν πηγαινα για μεταπτυχιακο το 2001 δεν ηταν λιγοι αυτοι που με κοροιδευαν και ελεγαν οτι θα χαραμησω και λεφτα και ενεργεια για να σπουδασω κατι απο το οποιο δεν θα παρω ευχαριστηση καθως τα «προβληματικα» παιδια ουτε μαθαινουν, ουτε τιποτα και απλα θελουν καπου να περνανε την ωρα τους! Επισης, μου ελεγαν, οτι ειναι ψυχοφθορο και δεν θα αντεξω, οτιειναι σιχαμερο κλπ.\nΑπο αυτους που με κοροιδευαν πανω απο τους μισους στραφηκαν στην ειδικη αγωγη μολις αρχισαν να προσλαμβανονται αναπληρωτες.\nΜαλιστα, καποιοι μετεφεραν προϋπηρεσια και διοριστηκαν στη γενικη.\nΘεωρω οτι η ειδικη αγωγη δεν πρεπει να αποτελει το σκαλι για τη γενικη!\nΕιναι αδικο για τα παιδια με ειδικες αναγκες που χρειαζονται αυομα πιυ θελουν να τα διδαξουν και οχι να τα βλεπουν ως μεταβαδη!\nΑυτό ακριβώς... δυστυχώς...\n« Απάντηση #80 στις: Οκτώβριος 11, 2018, 09:43:24 μμ »\nΠαράθεση από: epidauros στις Οκτώβριος 11, 2018, 04:01:30 μμ\nΜένω πραγματικά άφωνη από την τοποθέτηση !!!! Τι θα πει ψηφοφορία ,ποιοι ψηφίζουν και τι ...συγνώμη αλλά σε ένα τόσο σοβαρό θέμα αδυνατώ να καταλάβω το πόσο επιπόλαια σκέφτονται κάποιοι συνάδελφοι .Αυτά !!!\n« Απάντηση #81 στις: Οκτώβριος 11, 2018, 09:51:42 μμ »\n« Τελευταία τροποποίηση: Οκτώβριος 11, 2018, 09:57:00 μμ από johnd »\n« Απάντηση #82 στις: Οκτώβριος 13, 2018, 10:54:04 πμ »\nΠαράθεση από: johnd στις Οκτώβριος 11, 2018, 09:51:42 μμ\nΤα είπες όλα, συνάδελφε!! Έτσι είναι η κατάσταση, όπως τα λες. Οτιδήποτε άλλο ισχυρίζεται κάποιος συνιστά απλώς υποκρισία. Μετά από τόσες σελίδες διαλόγου με επιχειρήματα έχει γίνει αποδεκτό, ακόμη και από τους εκπαιδευτικούς που υπηρετούν με υπευθυνότητα την ειδική αγωγή, όπως ο χρήστης emmaki, ότι η ειδική αγωγή λειτουργεί ως η κερκόπορτα, από όπου πολλοί φιλοδοξούν να εισέλθουν στη δημόσια εκπαίδευση, παρακάμπτοντας συναδέλφους της γενικής, οι οποίοι επί πολλά χρόνια και με πολλούς ΑΣΕΠ περιμένουν, μάταια, τον διορισμό τους. Η μόνη λύση στο αδιέξοδο που έχει δημιουργηθεί, κατά τη γνώμη μου, είναι απολύτως ΑΝΕΞΑΡΤΗΤΟΙ ΠΙΝΑΚΕΣ ΑΝΑΠΛΗΡΩΤΩΝ και απολύτως ΑΝΕΞΑΡΤΗΤΕΣ ΜΟΝΙΜΕΣ ΘΕΣΕΙΣ. Ταυτόχρονα, είναι απαραίτητοι αυστηροί κανόνες και αξιολόγηση, ώστε να μπει τάξη στον ιδιαίτερα ευαίσθητο χώρο της ειδικής αγωγής και να μείνουν αυτοί που πραγματικά είναι αποφασισμένοι να τον υπηρετήσουν και όχι να τον εκμεταλλευτούν.\n« Τελευταία τροποποίηση: Οκτώβριος 13, 2018, 11:26:39 πμ από vougan »\n« Απάντηση #83 στις: Οκτώβριος 13, 2018, 09:58:29 μμ »\nΕρώτηση: Θεωρείτε ότι οι διορισμοί στην ειδική αγωγή είναι τέχνασμα παράκαμψης προϋπηρεσίας και ΑΣΕΠ;\nναι (16 ψήφοι)\nόχι (13 ψήφοι)\nμάλλον ναι (11 ψήφοι)\nμάλλον όχι (5 ψήφοι)\nδεν γνωρίζω (2 ψήφοι)\nΗ ψηφοφορία λήγει: Σήμερα στις 10:47:46 μμ


Αυτές είναι οι αλλαγές στις Πανελλήνιες Εξετάσεις | naftemporiki.gr\nΠανελλήνιες: 20% μείωση θέσεων στις Ιατρικές και όχι μόνο 15/03/2017 12:16\nΗ σημαντικότερη αλλαγή είναι η αναγγελία κατάργησης του συστήματος εισαγωγής, που απορρίφθηκε από τον Υπουργό Παιδείας ως σύστημα που ακυρώνει το Λύκειο. Η παρουσίαση του Νεότερου Λυκείου θα γινόταν τον Μάρτιο. Προφανώς η κατανόηση της δυσκολίας του εγχειρήματος έφερε την αναβολή των ανακοινώσεων μέχρι τον Ιούνιο. Το παρόν σύστημα εισαγωγής θα ισχύσει μέχρι και τις εισαγωγικές εξετάσεις του 2019, δηλαδή θα ισχύσει για όλους τους μαθητές που φοιτούν αυτή τη στιγμή στο Λύκειο. Το… νεότερο Λύκειο θα εφαρμοστεί στους μαθητές που φέτος φοιτούν στη Γ Γυμνασίου.


Mercure Granville Le Grand Large | Huno Ξενοδοχείο\nMercure Granville Le Grand Large - Huno.gr\nΞενοδοχεία > Γαλλία > Granville > Donville-les-Bains > Mercure Granville Le Grand Large\n5 rue de la Falaise 4.3/5 "Άριστο" (153 Κριτικές)\nΣύγκριση τιμών για τη διαμονή σας στο Mercure Granville Le Grand Large\nΚατατάσσεται 1st από 4 ξενοδοχεία της Granville Booking.com\nMercure Granville Le Grand Large Επισκόπηση\nΤο πολύ άνετο Mercure Granville Le Grand Largeείναι ένα ακίνητο 4αστέρων κοντά στο Donville-les-Bains στη Granville, Γαλλία. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας. Μέση κριτική πελατών 'Άριστο' με βαθμολογία 8.6.Οι επισκέπτες του Huno.com κατατάσσουν το ακίνητο στην 1st θέση από συνολικά4 ξενοδοχεία στην περιοχή. Η διαμονή έχει να παρουσιάσει ίντερνετ υψηλών ταχυτήτων, πρόσβαση σε ΑΜΕΑ και γυμναστήριο ως εγκαταστάσεις. Υπάρχει επίσης χώρο στάθμευσης. Οι πελάτες έχουν επίσης τη δυνατότητα να χρησιμοποιήσουν την στεγνό καθάρισμα, το ασανσέρ και το 24 υπηρεσία υποδοχής, όλα από τα οποία είναι διαθέσιμα κατά τη διάρκεια της παραμονής σας.\nΥπάρχουν 51δωμάτια με με υπέροχες προδιαγραφές , και φτηνές τιμές απόEUR60 ωςEUR170.\nΤο ακίνητο βρίσκεται κοντά στο Anse des Bas-Sablons και στο Grouville Bay. Με τοAnne Port και το Saint Catherine Bay σε μικρή απόσταση.\nΌταν βρεθείτε στην Granville, οι κορυφαίες τοπικές περιοχές για επίσκεψη συμπεριλαμβάνουν το Donville-les-Bains και το Saint-Nicolas-pres-Granville,και τα δύο από τα οποία βρίσκονται κοντά στο ξενοδοχείο. Το Saint-Pair-sur-Mer, το Yquelon και το Breville-sur-Mer βρίσκονται επίσης σε μικρή απόσταση από το κέντρο της Granville.\nΣυγκρίνετε 4 ιστοσελίδες ξενοδοχείων για τις καλύτερες ευκαιρίες στη διαμονή σας στο ξενοδοχείο Mercure Granville Le Grand Large. Ερευνούμε πολυάριθμες ιστοσελίδες συμπεριλαμβανομένων Easytobook, Booking.com, Hotels.com and Otels.com. Συγκρίνετε τιμές online από πάνω ή ερευνήστε όλη την διαθέσιμη διαμονή στην Granville\nΞενοδοχεία κοντά στο Donville-les-Bains\nΤα 3 αστέρων Hotel Des Bains και ibis Granville Port De Plaisance βρίσκονται στην τοπική περιοχή. Άλλες επιλογές συμπεριλαμβανομένων των Hotel Inn Design Resto Novo και Le Relais des Iles είναι υπέροχες εναλλακτικές κοντά στο Mercure Granville Le Grand Large.\nΔωρεάν ανεξάρτητος οδηγός για τις φτηνότερες τιμές στο Mercure Granville Le Grand Large.


Η πιο μεγάλη ώρα είναι τώρα! Για την ανατροπή, την ελπίδα, τη νίκη! | Δρόμος της Αριστεράς\nΑρχική περίπτερο ιδεών Η πιο μεγάλη ώρα είναι τώρα! Για την ανατροπή, την ελπίδα,...\nΗ πιο μεγάλη ώρα είναι τώρα! Για την ανατροπή, την ελπίδα, τη νίκη!\nΟ κόσμος είναι συγκρατημένος και εκδηλώνεται μετρημένα, αλλά αυτό που αντιλαμβάνεται κανείς πηγαίνοντας πόρτα-πόρτα είναι ότι υπάρχει μια σημαντική ποιοτική αλλαγή σε σχέση με τις εκλογές του 2012, που εκτινάχθηκε ο ΣΥΡΙΖΑ στο 27%. Ενώ, τότε, το αποτέλεσμα εξέπληξε τους πάντες, σήμερα, όλοι, μα όλοι ανεξαιρέτως, συμφωνούν ό,τι ο ΣΥΡΙΖΑ θα είναι το πρώτο κόμμα το βράδυ της ερχόμενης Κυριακής. Αγωνία ή αβεβαιότητα υπάρχει μόνο ως προς την αυτοδυναμία, την οποία άλλοι εύχονται και άλλοι απεύχονται. Αλλά τι περιμένει ο κόσμος από τον ΣΥΡΙΖΑ, από μια κυβέρνηση ΣΥΡΙΖΑ; Πέντε πράγματα, όπως λένε οι περισσότεροι. Να κάνει πέντε πράγματα απ’ όσα έχει στο πρόγραμμά του και εξαγγέλλει. Να γίνει μια αρχή, να υπάρξει μια ανακούφιση, να επιβεβαιωθεί αυτό που επιθυμεί και έχει ανάγκη αυτός που θα τον ψηφίσει, ότι δεν είναι ψεύτης και ψεύτικος σαν τους άλλους. Κι ότι μπορεί. Ελπίζει, επίσης, ότι δεν θα επαληθευτούν αυτά τα τρομακτικά με τα οποία αυτοί που φεύγουν απειλούν. Οι λιγότεροι ανησυχούν για τις καταθέσεις τους, αφού οι περισσότεροι δεν έχουν, και οι περισσότεροι για την εξασφάλιση των μισθών και των συντάξεων, έστω των κουτσουρεμένων, που τους επιτρέπουν να ζουν.\nΟι δεξιότεροι βιώνουν ένα νέο 1981, που για πρώτη φορά η Δεξιά έχανε την εξουσία. Έκτοτε, με τη διάλυση του σοσιαλιστικού μπλοκ και με τη ριζική στροφή του ΠΑΣΟΚ προς τα δεξιά, και μάλιστα τη νεοφιλελεύθερη, την ταύτιση ουσιαστικά με την πιο χυδαία και απάνθρωπη Δεξιά της μεταπολίτευσης, οι δεξιοί πολίτες είχαν πιστέψει ότι ποτέ πια δεν θα σηκώσει κεφάλι η Αριστερά και ποτέ δεν θα απειληθεί η αποκλειστική κυριαρχία τους από τους αριστερούς. Απροετοίμαστοι γι’ αυτό, τώρα, αισθάνονται ήδη την ανάσα μας. Ότι εκεί όπου όλα έδειχναν ότι η Δεξιά αποτελεί τη μοναδική πολιτική επιλογή στη σύγχρονη Ευρώπη, το εποικοδόμημά τους ξεγυμνώνεται και φαίνεται ότι είναι πολύ σαθρό από μέσα. Κι αυτοί όλοι δεν είναι πλούσιοι, ούτε καν εύποροι. Και βλέπουν, οι δεξιοί, ότι ακόμα και ένα μέρος από τους εύπορους και τους πιο τακτοποιημένους, έχοντας πληγεί από την πολιτική της λιτότητας, ελεύθεροι επαγγελματίες, επιστήμονες και έμποροι, διολισθαίνουν προς τα αριστερά. Ότι κάποιοι που ψήφιζαν τη Δεξιά κάνουν μια υπέρβαση και επιλέγουν την Αριστερά σαν λύση. Και το δεξιό μπλοκ υφίσταται ρωγμές, ρωγμές αδιανόητες, αφού ακόμα και στις φάσεις κυριαρχίας του ΠΑΣΟΚ, διατηρούσε ένα πολύ μεγάλο συντηρητικό μπλοκ σχεδόν αλώβητο, το οποίο με αξιώσεις κάθε φορά διεκδικούσε την επιστροφή του στην κυβέρνηση τραβώντας δυσαρεστημένους και ταλαντευόμενους ψηφοφόρους από το Κέντρο. Αλλά, τώρα, αυτή η διελκυστίνδα μεταξύ πολιτικών αντιπάλων που σταδιακά είχαν σχεδόν εξομοιωθεί, δεν υφίσταται πλέον. Και οι δυο μαζί, ΝΔ και ΠΑΣΟΚ, δεν μπορούν να αθροίσουν ούτε αυτούς που μέχρι πριν από λίγο καιρό συγκέντρωνε ο καθένας ξεχωριστά. Όχι πως ο η προκατάληψη για την Αριστερά δεν παίζει ακόμα ανασταλτικά. Παίζει σε ευκατάστατους που έχουν υποστεί συντριπτικά οικονομικά πλήγματα, αλλά, όντας πλέον φτωχότεροι ή σχετικά φτωχοί, δεν θέλουν να αποδεχτούν ότι έχουν, μαζί με τις περιουσίες τους, αντικειμενικά χάσει και το κοινωνικό στάτους για το οποίο έχουν παλέψει όλη τους τη ζωή. Και το υπερασπίζονται, ενώ οι ίδιοι και η τάξη τους έχουν πέσει κατηγορία, έχουν υποβιβαστεί. Αλλά η προκατάληψη παίζει και ανάμεσα σε μεροκαματιάρηδες και κατεστραμμένους μικρομεσαίους, παίζει και σε ανέργους και χαμηλοσυνταξιούχους, που έχουν ταυτίσει μέσα στη συνείδησή τους την Αριστερά με μπαρουτοκαπνισμένους αντάρτες, με επαναστάτες που θέλουν να τους πάρουν το βιος τους, με αμφισβητίες που θίγουν τις αξίες τους και, εσχάτως, με ανεγκέφαλους και επιπόλαιους που θέλουν να γεμίσουν την Ελλάδα με μετανάστες από την Ασία και την Αφρική και άλλα φαιδρά με τα οποία τους βομβαρδίζουν οι μηχανισμοί φιλοκυβερνητικής προπαγάνδας. Αυτό εξηγεί και το υψηλό, σε σχέση με το ΠΑΣΟΚ, ποσοστό επιρροής που ασκεί η Δεξιά στις μέρες μας.\nΤο γεγονός είναι ότι η κοινωνία βρίσκεται σε αναβρασμό. Στο εσωτερικό της συντελούνται μεγάλες αλλαγές. Οι περισσότεροι άνθρωποι αλλάζουν όχι μόνο πολιτικό κόμμα, μετά από πολλές δεκαετίες, αλλάζουν και αντιλήψεις. Προσπαθούν να προσαρμοστούν στη νέα κατάσταση, που δεν λέει να τελειώσει, προσπαθούν να ανοιχτούν και σε νέες ιδέες που προέρχονται από την Αριστερά και δεν έχουν προλάβει να συμφιλιωθούν μαζί τους και να τις υιοθετήσουν. Όχι μόνο οι ψηφοφόροι του ΠΑΣΟΚ, που πολλοί έχουν αριστερές οικογενειακές ρίζες. Ούτε μόνο οι κεντρώοι που ανέκαθεν είχαν μια ρευστότητα πολιτική. Αυτοί που έχουν γίνει άνω-κάτω είναι κυρίως οι δεξιοί που νιώθουν ότι η Δεξιά, η δική τους παράταξη, τους καταστρέφει αλύπητα. Αλλά δεν μπορούν να χωνέψουν την ιδέα ότι μόνο η Αριστερά σήμερα μιλάει και αγωνίζεται και για το δικό τους συμφέρον. Αυτό είναι πολύ δύσπεπτο για ένα παραδοσιακό δεξιό που δεν είναι ούτε εφοπλιστής ούτε λαμόγιο.\nΑλλά οι διεργασίες συνεχίζονται. Και ο ΣΥΡΙΖΑ, σε γενικές γραμμές, έχει πάει καλά. Με πολλές εγγενείς και επίκτητες αδυναμίες, υφίσταται μια βαθιά εσωτερική μεταρρύθμιση που θα συνεχιστεί και μετά τις εκλογές. Ωριμάζει, μαθαίνει, συγκροτείται, μεγεθύνεται και διεισδύει όλο και πιο βαθιά στον κορμό των αντίπαλων δυνάμεων. Δεν είναι πια ο παλιός Συνασπισμός, όσο κι αν η παλιά φυσιογνωμία αντιστέκεται. Είναι ένας μαζικός ανοιχτός φορέας με πολλές εσωτερικές τάσεις και συμμαχίες, με μία εκλογική βάση πλατιά και πολύμορφη, με μια πολιτική πλατφόρμα υπό συνεχή διαμόρφωση. Και είναι τέτοιο το εύρος των ατόμων και των κοινωνικών δυνάμεων που εντάσσονται, προσεγγίζουν ή στηρίζουν τον ΣΥΡΙΖΑ, που οποιαδήποτε προσπάθεια αγνόησης ή παραγκωνισμού τους θα υπονομεύσει το όλο εγχείρημα, γιατί χωρίς αυτούς ο ΣΥΡΙΖΑ θα επιστρέψει στο ασθενικό 3% από το οποίο προέρχεται. Μια διεύρυνση η οποία, από τον τρόπο που θα τη διαχειριστεί ο πυρήνας του ΣΥΡΙΖΑ που κινεί τα νήματα, θα είναι ζωογόνα ή διαλυτική.\nΟι δυσκολίες είναι πολλές, γιατί προηγούμενό του δεν υπάρχει ώστε να αξιοποιηθεί η εμπειρία. Οι αναφορές στο ΕΑΜ έχουν περισσότερο πολιτικό χαρακτήρα, αφού οι ομοιότητες είναι ισχνές. Που σημαίνει ότι όλα πρέπει να εφευρεθούν. Πρόκειται για κάτι καινούργιο που το παρακολουθούν με μεγάλο ενδιαφέρον σε ολόκληρη την Ευρώπη. Οφείλουμε, λοιπόν, για να μην πάει στράφι, να το επεξεργαζόμαστε ακατάπαυστα και πολυδιάστατα, σε αναζήτηση της καλύτερης φόρμουλας πολιτικής εξισορρόπησης και οργανωτικής επάρκειας, χωρίς περιττούς αποκλεισμούς, αλλά και άνευ όρων εντάξεις που μπορεί να το αλλοιώσουν και να το εκτροχιάσουν σε κάτι συμβατικό, σε ένα από τα ίδια, που δεν το φοβούνται μόνο οι αριστεροί, αλλά και πολλοί από τους νεοπροσερχόμενους που φεύγουν τρέχοντας από τα κόμματα στα οποία ανήκαν. Με υπομονή και σύνεση, ο ΣΥΡΙΖΑ πρέπει να γίνει ο φορέας της νέας εποχής. Κι αν τα καταφέρει, η επιρροή του σε ολόκληρη την Ευρώπη θα είναι μεγάλη, θα βρει υποστηρικτές και μιμητές, θα δημιουργήσει ένα κλίμα αλληλεγγύης και συμπαράταξης σε όλες τις χώρες, εξέλιξη απαραίτητη για την επιβίωση του ίδιου του ΣΥΡΙΖΑ και την επίτευξη της βαθιάς αλλαγής που έχει ανάγκη η Ελλάδα.\nΕίναι γεγονός ότι η πιο μεγάλη ώρα είναι τώρα! Για την ανατροπή, την ελπίδα, τη νίκη!


Συσπείρωση στον Παναθηναϊκό για το ντέρμπι | Ποδόσφαιρο | ANT1 News\nΔημοσίευση: 25 Οκτωβρίου 2014 19:45\nΣυσπείρωση στον Παναθηναϊκό για το ντέρμπι\nΟι φίλαθλοι του Παναθηναϊκού βρέθηκαν στην τελευταία προπόνηση της ομάδας και εμψύχωσαν τους παίκτες για το ντέρμπι με τον Ολυμπιακό. Η αποστολή και τα πλάνα του Αναστασίου.\nΑντιπροσωπεία της Θύρας 13, αποτελούμενη από 100 άτομα, βρέθηκε στις εγκαταστάσεις του Κορωπίου το απόγευμα του Σαββάτου και συνομίλησε με τους παίκτες, στέλνοντας τους μήνυμα για το ντέρμπι με τον Ολυμπιακό:\n«Ήρθαμε εδώ για να σας δείξουμε ότι είμαστε πάντα δίπλα σας. Ξέρουμε ότι ονειρεύεστε το αυριανό παιχνίδι όπως το ονειρευόμαστε κι εμείς απέναντι σε αυτούς που έχουν αυτοχαρακτηριστεί από τώρα πρωταθλητές. Αυτό που θέλουμε από εσάς είναι να κάνετε τα πάντα για να σταθείτε όρθιοι εκεί μέσα. Όλοι έχουν προσκυνήσει, είστε οι μοναδικοί που τους κάθεστε ακόμα στο λαιμό κι αυτό πρέπει να κάνετε ακόμα μια φορά. Μην φοβάστε τίποτα, μην μασήσετε όσο κι αν σας προκαλέσουν, κάντε αυτό που ξέρετε καλά, όπως το κάνατε και πέρυσι στο ίδιο γήπεδο και το βράδυ θα είμαστε και πάλι εδώ για να σας εμψυχώσουμε. Ακόμη κι αν κάτι δεν πάει καλά, ένα πράγμα θέλουμε από εσάς: στο τέλος του ματς να ξέρετε όλοι ότι έχετε δώσει το μάξιμουμ και έχετε ματώσει για τον Παναθηναϊκό. Πάμε γερά. Παίξτε για εσάς, παίξτε για εμάς, παίξτε και για τα παιδιά που είναι ακόμα στον δρόμο και γυρίζουν με τα πούλμαν από την Ολλανδία».\nΑπό πλευράς ομάδας μίλησε ο Γιάννης Αναστασίου, ο οποίος τόνισε: «Σας ευχαριστούμε παιδιά που ήρθατε εδώ. Όπως σας είπαμε πέρυσι τέτοια εποχή, όπως σας λέμε και πάντα όποτε βρισκόμαστε τόσο κοντά να είστε σίγουροι ότι θα δώσουμε τον καλύτερο μας εαυτό μέσα στο γήπεδο. Το παρών έδωσαν ακόμη ο πρόεδρος της ΠΑΕ Γιάννης Αλαφούζος καθώς και οι Τάκης Φύσσας και Στράτος Σωπήλης με τους οποίους επίσης υπήρξαν σύντομες συνομιλίες των οπαδών.\nΣτα αγωνιστικά, ο Γιάννης Αναστασίου πήρε 20 παίκτες στην αποστολή για το ντέρμπι. Νέο πρόσωπο είναι ο Μέντες που ξεπέρασε τον τραυματισμό του, αντίθετα εκτός έμειναν ο τραυματίας Ντίνας, οι ανέτοιμοι Μπεργκ-Μπαϊράμι και ο Ρισβάνης.\nΣτη διάθεση του Έλληνα τεχνικού βρίσκονται οι: Κοτσόλης, Στιλ, Αναγνωστόπουλος, Μπούρμπος, Κουτρουμπής, Χουχούμης, Σπυρόπουλος, Τριανταφυλλόπουλος, Σίλντενφελντ, Νάνο, Μέντες, Ζέκα, Λαγός, Δώνης, Πράνιτς, Μπούι, Ατζαγκούν, Πέτριτς, Καρέλης και Κλωναρίδης.\nΕΝΟΤΗΤΕΣ Ολυμπιακός, Παναθηναϊκός, Γιάννης Αναστασίου, Ντέρμπι με τον Ολυμπιακό, ντερμπι των αιωνίων


Η αλήθεια για την πρόωρη εκσπερμάτωση που κανένας δεν θα σου πει - ΑΠΟΡΙΑ ΤΗΣ ΕΒΔΟΜΑΔΑΣ\nAskmen Greece > Σχέσεις & Sex > ΑΠΟΡΙΑ ΤΗΣ ΕΒΔΟΜΑΔΑΣ > Η αλήθεια για την πρόωρη εκσπερμάτωση που κανένας δε θα σου πει\nΗ αλήθεια για την πρόωρη εκσπερμάτωση που κανένας δε θα σου πει\nΠοιο σημείο του σώματος συνδέεται με την πρόωρη εκσπερμάτωση.\nΚανένας μα κανένας άντρας δεν θέλει να έχει πάρε δώσε με την πρόωρη εκσπερμάτωση. Οι λόγοι που την προκαλούν δεν έχουν αποσαφηνιστεί ακόμα και κανείς δεν μπορεί να πει με σιγουριά αν είναι το άγχος ή κάτι άλλο που φέρνει δυστυχώς τόσο γρήγορα την κορύφωση.\n>>> Μπορεί τελικά το άγχος σου να οδηγήσει σε πρόωρη εκσπερμάτωση;\nΝέα μελέτη έρχεται τώρα να υποστηρίξει ότι η μέση και συγκεκριμένα η περίμετρος της παίζει ρόλο στον χρόνο που θα ολοκληρώσει ένας άντρας. Όσο κι αν σου ακούγεται περίεργο, οι επιστήμονες, που εξέτασαν συνολικά 100 άντρες, κατέληξαν στο συμπέρασμα ότι όσοι έχουν περιφέρεια μέσης πάνω από 100 εκατοστά έχουν τρεις φορές περισσότερες πιθανότητες να υποφέρουν από πρόωρη εκσπερμάτωση, σε σχέση με όσους έχουν μικρότερη μέση.\nΕπίσης διαπιστώθηκε ότι το 51% των αντρών με πρόωρη εκσπερμάτωση πληροί τα κριτήρια του μεταβολικού συνδρόμου. Ειδικότερα τουλάχιστον τρία απ' τα εξής: υψηλή πίεση αίματος, υψηλό σάκχαρο, περιφέρεια μέσης πάνω από 100 εκατοστά, χαμηλή HDL χοληστερίνη και ανεβασμένα τριγλυκερίδια. Αντιθέτως μόλις ένας στους τέσσερις που δεν αντιμετωπίζει τέτοιο πρόβλημα στο σεξ πληροί αυτά τα κριτήρια για το μεταβολικό σύνδρομο.\nΈνα άλλο ενδιαφέρον εύρημα της μελέτης, που δημοσιεύτηκε στο International Journal of Impotence Research, ήταν ότι όσοι πάσχουν απ' το συγκεκριμένο σύνδρομο έρχονται σε κορύφωση πολύ πιο γρήγορα απ' τους άλλους, αφού κατά μέσο όρο η διαφορά ορίστηκε στα 2 λεπτά.\nΥπάρχουν, βέβαια, κι άλλοι λόγοι που συνδέουν το μεταβολικό σύνδρομο με την πρόωρη εκσπερμάτωση. Ένας απ' αυτούς είναι το υψηλό σάκχαρο στο αίμα, όπως συναντάται και στους διαβητικούς, που κάποιες φορές είναι υπεύθυνο για νευρολογικά ζητήματα, καθώς και τα προβλήματα στην παραγωγή νιτρικού οξέως. Και τα δύο αυτά μπορούν να μειώσουν το χρόνο εκσπερμάτωσης, υποστηρίζουν οι ειδικοί.\n>>> Τελικά η πρόωρη εκσπερμάτωση αντιμετωπίζεται;\nΗ υψηλή πίεση στο αίμα μπορεί επίσης να επηρεάσει το νευρικό σύστημα, που με τη σειρά επιδρά στην εκσπερμάτωση, όπως και η παχυσαρκία ρίχνει τη λίμπιντο, αυξάνει το άγχος και εντέλει έχει επίσης αρνητικό αντίκτυπο στη δραστηριότητα του νευρικού συστήματος.\nΧρειάζεται βέβαια περαιτέρω μελέτη για να επιβεβαιωθούν τα αποτελέσματα της καινούργιας αυτής έρευνας και να πει κανείς με σιγουριά τι φταίει για το πιο συνηθισμένο ίσως πρόβλημα των αντρών στο κρεβάτι.


Thread: Παράξενη Αριστερά\n07-07-2018, 05:28 PM #1\nΜου άρεσε αυτό το άρθρο του Παύλου Τσίμα που διάβασα στα σημερινά Νέα.\nΤα Νέα, 7/7/2018\n«Ο ΣΥΡΙΖΑ, αυτό το παράξενο κόμμα της Αριστεράς, αναδείχθηκε σε βασικό πόλο της πολιτικής μας ζωής από εδώ και πέρα». Ο Γιάννης Δραγασάκης το είπε, προχθές, στη Βουλή. Και το επανέλαβε στο τέλος της ομιλίας του: «Κάθε μεγάλη κρίση έχει αποδειχθεί ότι αναδεικνύει κάποιες ιστορικές τάσεις... Ο ΣΥΡΙΖΑ, λοιπόν, ας το πάρουν κάποιοι απόφαση επιτέλους, αποτελεί το νέο που βγήκε από αυτήν την κρίση».\nH κοινοβουλευτική συζήτηση της περασμένης Πέμπτης έμοιαζε με τα καλοκαιρινά ματς προετοιμασίας των ποδοσφαιρικών ομάδων. Το αποτέλεσμα δεν έχει σημασία. Τα ματς γίνονται για να δοκιμάζονται παίκτες και συστήματα. Αυτό που είδαμε, λοιπόν, ήταν μια δοκιμή της προεκλογικής περιόδου που αρχίζει. Με το γνώριμο ρεπερτόριο των «σκανδάλων». Ολοκληρωτικά απελευθερωμένη από τους καταναγκασμούς των καλών τρόπων ή της υποχρέωσης η πολιτική αντιπαράθεση, ακόμη κι αν δεν είναι πάντα επί της ουσίας, να μην εκτρέπεται σε επιθέσεις ad hominem.\nΣε αυτή, λοιπόν, τη δυσάρεστη συζήτηση, εγώ ξεχώρισα μιαν ομιλία που ελάχιστοι άκουσαν. Του αντιπροέδρου Δραγασάκη. Ήταν εντελώς εκτός κλίματος, καθώς απέφυγε τους υψηλούς τόνους και τις επιθέσεις. Μα ήταν η σαφέστερη, ώς τώρα, διατύπωση μιας πολιτικής φιλοδοξίας, για την οποία μεγάλη συζήτηση γίνεται στα πέριξ: Να γίνει ο ΣΥΡΙΖΑ ένας βασικός πόλος της πολιτικής ζωής, μετά το αναπόφευκτο τέλος της κυβερνητικής του θητείας. Ως «εγγυητής της δημοκρατίας, εγγυητής του αγώνα για τις προοδευτικές αλλαγές κι ένα παράδειγμα αριστερού κόμματος που θέλει να κυβερνά χωρίς να ενσωματώνεται στο σύστημα». Οχι πια ως αντισυστημική, ριζοσπαστική δύναμη, δηλαδή. Μα ως δημοκρατική, μεταρρυθμιστική, ευρωπαϊκή, προοδευτική δύναμη, ενταγμένη σε ένα διεθνές ρεύμα, που - κατά τον Δραγασάκη - φιλοδοξεί να είναι στον επίλογο αυτής της κρίσης ό,τι ήταν το Νιου Ντιλ του Ρούζβελτ στον επίλογο της κρίσης της δεκαετίας του '30. Τη φιλοδοξία αυτή προσπάθησε να την υπηρετήσει το υπόλοιπο της ομιλίας του αντιπροέδρου. Είπε, για παράδειγμα, ότι η συμφωνία της 21ης Ιουνίου έδωσε μια «λειτουργική λύση» για το χρέος. Κούρεμα δεν έγινε βέβαια. Αλλά «δεν μπορεί να υπάρξει κούρεμα για μία μόνον χώρα», αφού εμείς χρωστάμε στην Ιταλία ή την Πορτογαλία, που με την σειρά τους χρωστούν και ούτω καθ' εξής. Μόνο μια συνολική, συλλογική διευθέτηση του ευρωπαϊκού χρέους είναι εφικτή. Σωστά; Πολύ σωστά. Μα τι ωραίο που θα ήταν αν αυτό λεγόταν έτσι, δυνατά και καθαρά, την εποχή που οι πλατείες και η Βουλή καταριόντουσαν το απεχθές και επαχθές και επονείδιστο. Τότε που η δήλωση «το χρέος είναι μη βιώσιμο, πρέπει να διαγραφεί στο μεγαλύτερο μέρος του» ήταν στα χείλη του Αλέξη Τσίπρα και για τους οπαδούς του ήταν κάτι σαν ομολογία πίστεως που ξεχώριζε τους βδελυρούς προδότες από τους αντιμνημονιακούς πατριώτες.\nΕίπε ακόμη - άλλο παράδειγμα - απευθυνόμενος στον Βασίλη Λεβέντη: «Αυτοί οι οποίοι διαδηλώνουν και τους επικαλείστε εσείς, διαδηλώνουν με το σύνθημα αλήτες, προδότες, πολιτικοί». Για να συμπληρώσει: «Και δεν βάζουν αστερίσκο, εξαιρείται ο κ. Λεβέντης ή εξαιρείται ο κ. Μητσοτάκης». Θα χειροκροτούσα με την καρδιά μου, αν η φράση είχε διατυπωθεί, το ίδιο κατηγορηματικά, και το 2011, το '12 ή το '13, όταν το ίδιο σύνθημα σάρωνε τη χώρα και όπλιζε τα χέρια.\nΚι ήταν ενδιαφέρουσα και η έκκλησή του για μεγαλοκαρδία και πολιτικό θάρρος, να μην αμφισβητείται η έξοδος από τα Μνημόνια, να μην τσακωνόμαστε αν έχουμε ή όχι τέταρτο Μνημόνιο, αλλά να συζητάμε πώς η χώρα θα αξιοποιήσει αυτή την «εθνική ευκαιρία» μιας δεκαετίας με ελεγχόμενες συνθήκες εξυπηρέτησης χρέους.\nΔίκιο έχει. Θα ταίριαζε στη χώρα να κάνει αυτήν ακριβώς τη συζήτηση: Ο,τι έγινε έγινε και ουδείς αναμάρτητος. Τώρα έχουμε μία δεκαετία με χαμηλό κόστος εξυπηρέτησης χρέους μπροστά μας. Τι μπορούμε να κάνουμε, τι πρέπει να κάνουμε, πώς μπορεί να οικοδομηθεί μια ελάχιστη συναίνεση στις βασικές επιλογές μεταξύ των κύριων πολιτικών δυνάμεων, ώστε αυτή η δεκαετία να μην αποβεί άλλη μια «χαμένη δεκαετία»;\nΑλλά αυτή η χρήσιμη συζήτηση είναι αδύνατον να οργανωθεί όσο η πολιτική σκηνή είναι τόσο τοξική, η εμπιστοσύνη τόσο απούσα, οι σχέσεις τόσο δηλητηριασμένες και στον δημόσιο λόγο κυριαρχεί το ιδίωμα Πολάκη - Καμμένου. Οσο τα λάθη δεν ομολογούνται, οι ευθύνες δεν αναγνωρίζονται, οι αυτονόητες αλήθειες δεν λέγονται δημόσια. Η δημόσια συζήτηση πληρώνει την αδυναμία της να υπερβεί τα δύο ταμπού - το ταμπού των ευθυνών της κυβέρνησης Καραμανλή για τον δημοσιονομικό εκτροχιασμό 2007 - 2009 και το ταμπού των ευθυνών της πρώτης κυβέρνησης Τσίπρα και για το ηθικό και οικονομικό κόστος της αυταπάτης. Σκλαβωμένη στα ταμπού, καταδικασμένη στην υποκρισία θα εκτρέπεται διαρκώς στη σκανδαλολογία.\nΚαι αυτό είναι το ένα εμπόδιο στην ευγενή φιλοδοξία του Γιάννη Δραγασάκη. Το άλλο εμπόδιο, το σημαντικότερο, είναι το ίδιο το «παράξενο κόμμα», για το οποίο μίλησε. Ο ΣΥΡΙΖΑ μπήκε πολλές φορές στα νερά του Ιορδάνη και βαπτίστηκε. Ηταν κόμμα της δημοκρατικής ευρωπαϊκής Αριστεράς, έγινε κόμμα της κινηματικής αντιπαγκοσμιοποίησης, προτού εκτραπεί σε κόμμα του αντιμνημονιακού λαϊκισμού, σε όσμωση με τον ακροδεξιό εταίρο του, ικανό να υιοθετήσει τις πιο απίθανες θεωρίες συνωμοσίας - έναντι των οποίων η καταγωγή της Αριστεράς από την εποχή των Φώτων θα έπρεπε να της είχε δώσει ανοσία - ώς την πιο εξωφρενική δημαγωγία. Μπορεί τώρα να ξαναμπεί στα νερά του ποταμού και να βγει ανανεωμένος, ένα κόμμα της Αριστεράς και πάλι, έστω και «παράξενο»;\nΠάντως όχι δίχως την τόλμη της εξομολόγησης των αμαρτιών ή της αυτοκριτικής - όπως έλεγαν στις πιο παραδοσιακές εκδοχές της Αριστεράς.\n07-07-2018, 06:06 PM #2\nΈφαγα περίπου μισή ώρα να εντοπίσω πού επέμενα ότι ο ΣΥΡΙΖΑ θα γίνει σύντομα ο νέος σοσιαλδημοκρατικός πόλος (δεν το λέω για καλό, με ξέρετε). Εδώ: https://lexilogia.gr/forum/showthrea...l=1#post246452\nΠλέον το έχει καταλάβει μέχρι και ο Μαραντζίδης\n07-07-2018, 06:46 PM #3\nΓια να γίνει ο Σύριζα σοσιαλδημοκρατικός πόλος θα πρέπει να κάτσει τρεις τετραετίες εκτός κυβέρνησης, ώστε να διαλυθεί το ΠΑΣΟΚ (αν και εφόσον) και παράλληλα να ξεχαστεί επαρκώς η μεγάλη κυβερνητική προσφορά του προς τη χώρα.